text:
मधुबनी जिलान्तर्गत
हरिपुर गौरीदास टोल के रहनिहार श्री रमानाथ झा छात्रजीवनमे मैथिली आ हिन्दीकें रंगमंच
पर कतेको नाटकमे अपन अभिनय स' चर्चित रहला अछि। अध्ययनकें क्रममे दिल्ली आबि अर्थशास्त्र स' स्नातक केलाक उपरान्त एक्सपोर्ट मैनेजमेंट के
कोर्स क' स्वतंत्र व्यवसायमे संलग्न भ' गेला मुदा अभिनय आ भाखाक प्रति प्रेम मैथिली फिल्म निर्माणमे डेग बढ़ेबा
लेल बाध्य कय देलकनि।बहुचर्चित निर्माणाधीन मैथिली फिल्म "हाफ मर्डर"
केर निर्माता-निर्देशक रमानाथ जीक संग दिल्लीमे भेल युवा गीतकार
आ कवि मनीष झा बौआभाइक
भेंटवार्ताक किछु अंश :
अपनेंके फिल्म निर्माणक क्षेत्रमे प्रवेशकें संजोग बुझल जाए वा पूर्वे स' नियारभास केने छलौं
अभिनयकें त' पहिले स' अनुभव छल आ ३-४ साल धरि पटना
में रंगमंच स' जुडल सेहो छलौं मुदा
ओहि समयमे बहुत ज्यादा प्लेटफार्म और कमाइकें कोनो तेहेन निश्चितता नँइ छलै। हमरा लोकनि चंदा क'क' नाटक करैत छलौ और सब कलाकार सब अपने स' टिकट बेचैत
छलौ ताहि ल'क' भविष्यकें चिंता स्वाभाविक छल। किछु दिनक पश्चात दिल्ली
एलौ अर्थशास्त्र स' ऑनर्स केलौं आ तकरा बाद नौकरी करैत कंप्यूटर के कोर्स केलौं । भोरमे कम्प्यूटर आ सँझुका समयमे एक्सपोर्ट
मैनेजमेंट के कोर्स करैत दिनमे नौकरी सेहो करैत छलौं ! १३ वर्ष धरि नौरी केलाक बाद हम अप्पन
एक्सपोर्ट के व्यवसाय शुरू केलौ जखन किछु आर्थिक स्थिति ठीक भेल त' तकरा बाद फिल्म निर्माण दिस झुकाव भेल कियैक त' मोनक कोनो कोनमे अधूरा सपना घर केने छल लगैत छल जे किछु अपन समयमे नँइ क' सकलौ
से आब कएल जा सकैत अछि । एहि फिल्म स' पूर्व एक-दूटा प्रोजेक्टकें प्रस्ताव आयल मुदा पसंद
नँइ भेल । पिछला साल २०१२कें सितम्बर में नवीन विषयवस्तु पर आधारित ई प्रोजेक्ट
भेटल आ हमरा कथानक और घटनाक्रम नीक लागल आ माँ जानकीकें कृपा स' आगू बढ़ैत गेल आ बहुत
जल्दी दर्शक के सोझा आबय बला अछि ।
अपनेक प्रदर्शित होमय बला मैथिली फिल्म "हाफमर्डर" बेस चर्चामे अछि, निर्माता के रूपमे अपनेकें केहेन अनुभव रहल अछि ?
एकर किछु कारण एना अछि- घटना नवीन छैक, कथानक सेहो समाजिक अछि आ समाजक
बीच के अछि, कलाकार सब मैथिलीभाषी छथि, शूटिंग बेसी स' बेसी हमसब मिथिला क्षेत्र में केने छी आदि।
फिल्मक कथा कोन घटना पर आधारित अछि आ मनोरंजन के दृष्टिकोणे एहिमे की सब फेंटफांटकएल गेल अछि से संक्षेपमे जनतब देल जाउ ?
"हाफ मर्डर" के २-३ टा बात मुख्य अछि जाहि विषयवस्तु के ल'क' हमसब ई फिल्म निर्माण
केलौ । अपरिपक़्व उमेरमे प्रेम आ ओकर दुष्परिणाम, समाज शिक्षित रहितो मिथ्या वादिताके शिकार,समाज के किछु ख़राब मानसिकताक लोक द्वारा अपन स्वार्थ के लेल समाज के शूली पर चढ़ा देनाइ आदि
जेहन अहम मुद्दा पर केन्द्रित अछि । सबटाकें जोरिक' एकटा नीक फिल्मकें निर्माण
भेल अछि जाहि में एक्शन छै, रोमांस छै, ट्रेजेडी
छै,सुन्नर गीत-संगीत छैक जे दर्शककें भरपूर मनोरंजन करेतनि।
फिल्मक सफलतामे परदाक सोझा आ पाँछाक एक-एक पात्रक/कलाकारक महत्त्वपूर्ण योगदान होइछ एहि सभ बातकें धेआनमे रखैत फिल्म के व्यावसायिक रूपे प्रस्तुत करबा लेल केहेन -केहेन पात्रक / कलाकारक चयन केने छी आ हुनका लोकनि स' केहेन उम्मीद रखने छी ?
मिथिलामे कलाकारकें आ प्रतिभाक कमी नँइ छैक आ हुनका सब
पर पूरा विश्वास
करैत एहि फिल्मकें निर्माण भेल अछि।सबगोटे अपन-अपन क्षेत्र आ विधामे पूरा मेहनतस' काज केलनि अछि, चाहे ओ प्री-प्रोडक्शन हो वा पोस्ट
प्रोडक्शन सबगोटा अपन अपन १००% देलखिन अछि । फिल्म के अभिनेता कृष्णा मिश्रा जहिना मासूम आ मेहनती छथि तहिना
हीरोइन स्वेता वर्मा बहुत आकर्षक आ कमाल के अभिनेत्री
छथि, खलनायक नवीन चौधरी बहुत नीक कलाकार छथि, सतेंद्र झा बहुत अनुभवी कलाकार छथि , सागर जी सीनियर कलाकार छथि, सावित्री देवी, गगन चौधरी, शशिमोहन, मंगलानन्द, सुधा झा, फैज़ल, मनीष, किरण शाह, गणेश, निशा, सुरेश, मनोज सब मैथिल कलाकार छथि आ सब गोटे अपन-अपन जिम्मेदारीक निर्वाह नीक जेंकाँ केने
छथि, फिल्म के डायरेक्टर अरमान हैदर, सह-निर्माता श्री आदित्यनाथ मिश्रा जीकें सेहो भरपूर सहयोग
भेटल ।
एहि फिल्ममे कोनो तेहेन प्रयोगात्मक मसल्ला देलौं अछि जेकि मैथिलीक आन-आन फिल्मस' भिन्न हो ?
देखियौ मनीष जी ! मैथिलि समाजकें संस्कार आ संस्कृतिकें ध्यानमे रखैत हमसब सिनेमामे नवीनता देबाक प्रयास केलौं अछि । फिल्मांकन आ प्रस्तुति बिलकुल
न'व अछि । फिल्म के शुरुआत में नयापन अछि, कैमरामैन सब जेनाकि अब्बास जी आ डीके राजू बहुत अनुभवी छथि बहुत रास प्रयोगकेलनि अछि तहिना पंकज जीकें कमालकें एडिटिंग, वी एफ एक्स, ग्राफिक्स, डी आई आदि, यसुदास जीकें बैकग्राउंड म्यूजिक आ ५:१ के मिक्सिंग सब सेहो बेजोड़ अछि आ ईसमूचा प्रयोग सिनेमा देखलाक बाद पता चलत। हँ! हम एतेक विश्वास दैत छी जे दर्शककें भरपूर मनोरंजन हेतैन आ पूरा फिल्मक नीक आनंद उठेता।
"हाफ-मर्डर"मे निर्माता के अलावा अपने सेहो कोनो चरित्र निर्वहन
के भार लेने छी ? जँ' हँ' त' केहेन भूमिका अछि ?
जी हँ! हमर एकटा सकारात्मक भूमिका अछि जेकि समाजक हितकें धेआनमे रखैत काज करैत अछि।
कलात्मक अभिरुचि पहिने स' छल वा एहि फिल्मक आवश्यकता अनुरूप निर्वाह कएल ?
जेनाकि हम पहिने कहलौँ
अछि हम जखन पटनामे ग्रेजुएशन करैत रही
ताहि समयमे कलाकें क्षेत्रमे बहुत नीक-नीक संस्था सभक संग काज केलौ जाहिमे "इप्टा" संगे पूरा बिहारमे घूमि-घूमि क' बहुत नुक्कड़ नाटक सब केलौ। कतेको मैथिलि संस्था
सबस' जुरलौ आ हमसब अपने एकटा संस्था सेहो बनेलौ "कला समिति" केर नाम स' । हमरा
लोकनिक संस्था अंतर्राष्ट्रीय मैथिली नाट्य समारोह में हैट्रिक विजेता रहल मने १२में स' ७टा
पुरस्कार हमर सभक संस्था के भेटल छल जखन कि नीक – नीक नाट्य संस्था स स' प्रतिश्पर्धा
छल जेनाकि "अरिपन","भंगिमा" नेपाल के
किछु नाट्य संस्था आ करीब ८-१० टा आर संस्था छल।
फिल्म हाफ मर्डरमे हम मात्र निर्माता रहए
चाहैत छलौं कियैक त' हमर एक छोट-छिन व्यवसाय अछि आ बेसी व्यस्तता सेहो एक कारण छल। फिल्मक
शूटिंगकें दौरान जखन हम कोनो-कोनो दृश्य स' सम्बन्धित राय -विचार आदि दियनित' टीमक
सदस्य लोकनि प्रभावित होमय लगला आ हमर अभिनय सम्बन्धी अनुभव स' ज्ञात होइत सब गोटे कहला जे अहूँ एकटा किरदार बनू, जखन एकटा दृश्य
शूट केलौं त' सबके बहुत नीक लगलनि आ बहुत तारीफ केलनि आ फेर हमरा
ओहि चरित्र निर्वहन वास्ते स्वीकृति देमय परल आ स्वयं बहुत ख़ुशी भेल जे सबटा पुरनका गप फेर स' न'व भ' गेल।
हम अपना दिसस' पूरा कोशिश केलौ अछि नीक अभिनय करबाक आशा अछि जे दर्शक
के पसीन परतनि।
आधुनिक जुगक दर्शक लोकनिक सबस' बेसी झुकाव संगीत दिस होइ छनि मने संगीत हिट त' फेर फिल्मक कथा जँ' कनिको जानदार अछि त' बुझू पूरा फिल्म हिट । संगीत पक्षकें मजगूत बनेबा लेल की नवप्रयोग केलौं अछि ?
हमर व्यक्तिगत अनुभव अछि जे गिनल चुनल मैथिली सिनेमा
के छोरि बेसी सिनेमा में संगीत पर ध्यान नँइ देल जाइत अछि एकरा पाँछाँ की कारण छै से त' नँइ कहि सकैत छी मुदा
जहाँ तक "हाफ मर्डर"के बात अछि हम अपनहु संगीतक प्रेमी
छी और पूरा प्रयास केलहुँ अछि जे श्रोता सबकें गीत-संगीत पसीन
परनि जाहि के लेल सबटा ट्रैक लाइव बजबेने छी और वाद्य-यंत्र बजब' बला कलाकार सब सेहो बेस
अनुभवी छथि, गीत वास्ते प्रसिद्ध गीतकार सब जेनाकि डॉ चंद्रमणि
जी, श्री सरस जी सन-सन वरिष्ठ
गीतकार लोकनि सब गीत देलनि अछि।
गायनमे अपन सुन्दर स्वर देलनि अछि श्री रविन्द्र जैन, श्री उदित नारायण झा,
सुश्री कविता कृष्णामूर्ति, मोहम्मद अज़ीज़, श्री
कुमार शानू, श्री शान आ मैथिली के जानल मानल प्रसिद्ध कलाकार जेनाकि श्री ज्ञानेश्वर दुबे, श्री सुनील पवन, श्री विकास झा , सुश्री राधा पाण्डेय, श्री शैलेश
आदि। नृत्य
निर्देशन ऋतुराज जी के छनि।
मैथिली फिल्म उद्योगमे समर्पित बहुतो एहेन प्रतिभावान कलाकार छथि जे अपन प्रतिभाकें
बल पर मिथिला-मैथिली के उत्तरोत्तर विकासमे सहायक भेलाह अछि, हुनक प्राथमिकता
नँइ देइत अमैथिल कलाकारकेँ प्राथमिकता
एक प्रश्नचिन्ह लगबैछ या त' हुनक प्रतिभामे कमी छनि वा "बाड़िक पटुआ तीत" कहावतकें चरितार्थ करैछ । अहाँ एक सक्षम निर्माता केर रूपमे अपन पक्ष राखल जाउ ।
अहाँक एहि बात स' हम सहमत नँइ छी आ जिनकर किनको ई आरोप छनि बिलकुल गलत छनि।
देखियौ! मैथिलि फिल्म उद्योगकें बढ़ाब' के लेल हम ९०% शूटिंग मिथिलांचल में केलौ अछि जेनाकि - दरभंगा, सीतामढ़ी, सकरी, जयनगर इत्यादि
जगह सभ पर। सिनेमामे जतेक कलाकार छथि सब गोटे मैथिल छथि, हँ' किछु टेक्नीशियन बाहरी
छलाह जेनाकि - निर्देशक, कैमरामैन आदि जकर अपन मिथिलांचल में अभाव अछि । दोसर बात जहाँ तक संगीतकें छै हमर व्यक्तिगत अनुभव आ सोच अछि जे संगीत कोनो भी सिनेमा के रीढ़ होइत छैक और पुरान अनुभव के आधार पर देखल जाय त'
२-३ टा सिनेमा के छोरि दियौ त' बेसी सिनेमा के गीत सब लोकप्रिय नँइ भेल अछि,
आब एकर कारण की छल से त' श्रोता सब
कहि सकैत छथि।
आजुक तिथिमे सिनेमा बहुत रास बनल आ कतेको निर्माणाधीन अछि। श्रोता सबकेमनोबल जे टूटल छनि
आ दर्शक सबके जे मैथिली सिनेमा स' बहुत ज्यादा लगाव नहीं छनि इहो एकटा कारण छल हमरा प्रसिद्ध आ राष्ट्रीय ख्यातिप्राप्त गायक सबके चयन करय पड़ल आ ततेबा
नँइ संगहि किछु मैथिल गायक सबकें सेहो मौका देल गेलनि अछि
तँए ई मात्र आरोप अछि। फिल्मक संगीत निर्देशक सेहो मैथिले
छथि।
एतेक बात हम जरूर कहब जे संगीत के क्षेत्रमे अपना सबके मेहनत करय पड़त किएक त' संगीत एकटा शिक्षा और साधना के विषय छैक और एहिके लेल कठिन पढाइ और तपस्याके जरुरतछैक ठीक तहिना जेनाकि हम सब विद्या उपार्जन के लेल विद्यालय में जाइत छी और जेजेहेन मेहनति आ लगन स' पढाइ करैत छथि ओ ओतेक
आ गू बढ़ैत छथि तहिना संगीत के ज्ञान के लेल जरुरी
शिक्षा, लगन और
मेहनतके आवश्यकता होइत छैक संगहि कलाकार सबके सेहो अभिनय केर प्रशिक्षण आ पढाइ केजरुरत छनि तहिना निर्देशन आदि सब छेत्रमे अध्ययन आ प्रशिक्षण केर आवश्यकता
अछि।
मैथिली फिल्मक
संग एक बड्ड पैघ बिडंबना रहल अछि जे शुरुआतीमे निर्माता आ निर्देशक के सम्बन्ध नीक
रहैत छनि तत्पश्चात फ़िल्मक अंतिम चरण पहुँचैत पहुँचैत आपसी मतभेद वा सामंजस नँइ
बनबाक कारणे निर्देशकक पूर्व घोषित नाम पर निर्माता के नाम
सोझा अबैत अछि। अपने अपन अनुभव साझा कएल जाउ आ हाफ मर्डर के निर्देशकक रूप
में हमरा लोकनिक सोझा के प्रस्तुत भ' रहल छथि ?
बहुत निक प्रश्न केलौं
अछि। हमर व्यक्तिगत अनुभव के आधार पर हम कहब जे निर्माता और निर्देशक कुनु
सिनेमा के पेरेंट्स होइत छथिन आ सिनेमा हुनकर बच्चा।
निर्माता फाइनेंस के काज करैत छथि आ निर्देशक ओहि सँ'
सिनेमा के पाइल-पोइस क' तैयार करैत छथि। मैथिली फिल्म जगत एखन धरि स्थापित नँइ भेल अछि जाहि कारण स' प्रायः निर्माता और निर्देशक दुनू न'व रहैत छथि आ दुनूकें बीचक संबंध सेहो न'व रहैत छनि। किछु
लोक जे दुनू पक्ष के जनैत छथि ओ सब जाने-अनजानेमे या त' ई सोइच जे चलू कहुना एकटा
फिल्म त' बनत या फेर अपन निजी स्वार्थके कारणे बहुत किछ वास्तविकता के नुका दैत छथि आ निर्माताके बहुत रास सपना देखा क' तैयार क' लै छथि। जेनाकि बजट कम बताक' वा कमाइ ज्यादा बताक' इत्यादि
ढ़ंग स'। दोसर बात निर्माताके कतेक
अनुभव छनि वा की सब काज केलैन अछि तकरो बारे में गलत सूचना दैके प्रयास करैत छथि। निर्माता विश्वासके आधार
पर काज बढ़बै छथि आ रुपैया खर्च करैत छथि, टीम बनैत अछि आ काज
शुरू होइत अछि मने शूटिंग भ' रहल
अछि, चूँकि तकनीकी रूपस'
निर्माताकें ततेक अनुभव नँइ रहैत छनि हुनका
बस ई पता रहैत छनि जे लोकेशन
पर शूटिंग भ' रहल अछि। की भ' रहल अछि, कथानक के
हिसाब स' भ' रहल अछि की नँइ, सिनेमामे एहि सीन के उपयोगिता छै वा नँइ इत्यादि
सब ज्ञात नँइ रहैत छनि, मुदा आब निर्माता लोकनि सेहो शूटिंग देखैत छथि। जतेक बजट पर बात भेल रहैत छनि ओतेक पाई खर्च भेलाके
बाद पता चलैत छनि जे सिनेमा त' एखन
आधा तैयार भेल अछि आ आधा शूटिंग बाँकी अछि तखन निर्माता घबरा क' वस्तुस्थिति के पता करैत
छथि आ सच्चाइ ज्ञात भेलाक बाद निर्माता आ निर्देशक के बीच मतान्तर हएब स्वाभाविक
अछि। वास्तव में कुनु सिनेमा जखन एडिटिंग पर जाइत छै तखन पता चलैत छै जे सिनेमा की बनबैत छलौं आ की बनल भेटल। मैथिलि सिनेजगतमे किछु फिल्म के छोरि
अधिकांशमे इएह होइत रहल अछि जे
कथानक किछु और रहैत अछि आ शूटिंग किछु आर भेल। एहि सभस' अनुभवमे कमीके साफ़
पता चलैत अछि। हम इहो कहब जे शूटिंग काल में एकटा एडिटर
के जरूर रखबाक चाही जाहि स' भ' रहल शूटिंग के नतीजा के अनुमान तत्क्षण लगाओल जा सकैत अछि । जखन निर्माता के निर्देशक के काज स' सन्तुष्टि नँइ होइत छनि चाहे ओ अनुभव के कमी स' हो वा बजट स' बेसी खर्च भेलाक कारणे हो या फेर अनाप सनाप सीन के शूटिंग स' हो आदि कतेको तरहक कारणे निर्माता निर्देशक के बीच
मनमुटाव भ' जाइत छनि। जखन निर्माता पाइ लगबैत छथि त' हुनकर जिम्मेदारी होइत छनि जे फिल्म नीक ढंग स' बनि सिनेमा
हॉल तक पहुँच जाइ चाहे ओहि के लेल जतेक फेर बदल करय पड़ै। दोसर दिस निर्देशक सिनेमा के छोइर अपन
निजी स्वार्थ दिस अग्रसर भ' जाइत छथि जेनाकि सिनेमा जेहने बनल से बनल , नँइ बनल त' नँइ बनल, बक्सा में बंद करय के अछि त' क' दियौ आदि मानसिकताक संग निर्देशकके ओहि सबस' माने मतलब खत्म भ' जाइत छनि बस अपन चिंता रहैत छनि जे हमर नाम रहए आ हमरा आरो पाई भेटै। कतेक बेर
त' निर्माता लोकनि ब्लैकमेलिंग
सेहो होइत छथि मुदा जे जेहेन अनुभव के छथि ओ अपना अपना हिसाब स' मामलाके हैंडल करैत छथि। इएह
सब किछु कारण अछि जे अंतमे बाध्यतावश निर्माता के निर्देशक में अपन नाम देबै पड़ैत छनि किएक त' जखन कुनु
निर्देशक फिल्म के आधा रस्ता पर छोड़ि दैत छथिन तखन
निर्माता ओकर ड्राइवर बनि सिनेमा हाल तक पहुँचाबै छथि ।
तइयो निर्माता लोकनि निर्देशक के पद के सम्मान करैत छथि
आ ओहनो स्थितिमे कुनु एसोसिएट निर्देशक के नाम प्रत्यक्ष निर्देशकके रूपमे नँइ दैत छथि जखन कि सच्चाइ ई रहैत
छै की समस्त एसोसिएट सब मिलके निर्माता के सहयोग करैत
छथि । इहो बात बिल्कुल सत्य छै की अगर कुनु प्रोजेक्ट
में अगर किछु व्यक्ति ख़राब आ अनुभवहीन रहैत छथि त' संगहि किछु नीक आ अनुभवी व्यक्ति सेहो रहैत छथि
आ तखने कुनु प्रोजेक्ट सफलतापूर्वक संपन्न होइत अछि
मुदा जँ' ईमानदारी स' देखल जाय त'
जे एक-दूटा एसोसिएट डायरेक्टर होइत छथि निर्देशकक पदके असली हक़दार ओएह होइत छथि। हमर फिल्ममे असली निर्देशक कहल जाय त' ओ छथि श्री अरमान
हैदर काज़मी जेकि शुरु स' एखन धरि
जी जान स' एहि सिनेमाके नीक स' नीक
बनेबा लेल दिन-राइत एक केने
छथि आ बहुत बेसी मेहनैत क'
रहल छथि मुदा ओ तकनीकी निर्देशक छथि आ निर्देशक पद के सम्मान करैत हम अपन नाम द' रहल छी
निर्देशक के लेल।
बहुतो एहेन उद्योगपति छथि जिनका लग ढ़ौआ पुष्ट छनि , मैथिली भाखाक
प्रति प्रेम सेहो छनि हुनका लोकनि
केँ मैथिली फिल्म उद्योगक
बढ़ैत डेगमे सहायक
हेबा लेल आ निधोख भ' क' एहिमे आगाँ एबालेल की आवाहन करबैन ?
हम सब गोटे स' आग्रह करबनि जे एखन मैथिलि फिल्म के आगू बढ़ाबय के लेलसुन हरा अवसर अछि तँए व्यावसायिक आ अनुभवी टीमके संग नीक
विषयवस्तु पर जँ' सिनेमा बनाओल जाय
त' मैथिली फिल्म
उद्योग के सुन्दर दिशा भेटबाक बड्ड बेसी संभावना छैक।
फिल्मक
निर्माणमे अत्यधिक व्यस्तता रहितो हमरा संग अपन व्यक्तिगत जीवन आ फ़िल्मक सन्दर्भमे
जे किछु गूढ़ गप्प-सप्प साझा कएल ताहि लेल आभार आ फ़िल्म "हाफ मर्डर" के
सफलता हेतु अपने आ अपनेक समस्त टीमकें हमर अग्रिम शुभकामना !
मनीष जी अपनहुकें बहुत
बहुत धन्यवाद ! आशा करै छी जे मैथिली दर्शक फ़िल्मक प्रति जे सकारात्मक उम्मीद रखने छथि
तकरा पूर करबाक प्रयास हमर पूरा टीम केलनि अछि।


c: text/html

text:
Home
/
डाo शशिधर कुमर
/
सिनेमा
/
बेमेल बियाह पर आधारित अछि फिल्म 'हमर सौतिन'
बेमेल बियाह पर आधारित अछि फिल्म 'हमर सौतिन'
आइ पहिल बेर कोनो मैथिली चलचित्रकेँ छविगृहक पर्दा पर देखबाक अवसरि प्राप्त भेल । एहिसँ पहिने जखन कोनो मैथिली फिल्म सिनेमा हॉलमे लगैत छल हम बाहरे रहैत छलहुँ आ जा धरि कोनहु अवकाशमे गाम अबैत छलहुँ ता धरि फिल्म छविगृहक देहरि नाँघि चुकल रहैत छल । परञ्च देखैत अवश्य छलहुँ – सी॰डी॰ वा डी॰वी॰डी॰ पर । देखने तऽ ओहो फिल्म सभ छी जकर सी॰डी॰ नञि बनल, जेनाकि ममता गाबए गीत, कन्यादान, भौजी माए – दूरदर्शन पर । खैर, प्रेक्षागृहक हमर ई पहिल मैथिली फिल्म आ तेँ विशिष्ट फिल्म छल – “हमर सौतिन” ।
फिल्मक कथावस्तु निश्चित रूपेँ सर्वसामान्य थिक । बहुतो दर्शकलोकनिकेँ एकर साम्य जितेन्द्र युगक कोनो हिन्दी फिल्म वा कोनो आन मैथिली फिल्मक कथावस्तु सदृश बुझि पड़ैत छन्हि । फिल्मक कथावस्तु बेमेल बियाह (शैक्षणिक रूपेँ) पर आधारित अछि आ एहि बेमेल बियाहक परिणाम जे सभ होइत अछि से एहि फिल्मकेँ दिशा प्रदान करैछ । स्व॰ राजकमल चौधरीक “ललका पाग” केर नायकक डेग अन्ततः ठमकि जाइत छन्हि परन्तु एहि फिल्मक नायकक डेग एकाएकी क्रमशः बढ़िते चलि जाइत छन्हि । आ ई बढ़ैत डेग जे – जे करओलक से पर्दा पर अभिनित भेल ।
कथावस्तु किछु एकरंगाह होइतहुँ एहि फिल्मकेँ विशिष्ट बनबैत अछि – विशिष्टे नञि, अपितु सर्वथा विशिष्ट बनबैत अछि - एकर पटकथा, एकर संवाद, एकर छायांकन वा फिल्मांकन, एकर गीत-नाद आ एकर गीत-नादक राग-भाष वा संगीत । फिल्मक छायांकन विशुद्ध एखनुका मैथिल परिवेश मे कयल गेल अछि । एखनुका परिवेश जाहिमे मैथिल मिथिला आ मिथिलासँ बाहर अर्थात् मिथिलेतर क्षेत्रसभमे विभिन्न परिस्थितिमे संघर्षरत छथि ।
वास्तवमे डायलॉगक शब्द जाहि भाषामे बाजल जाइत अछि, ओकर उच्चार (Pronunciation / Phonetics / Phoenetics) सेहो ओहि भाषाक अनुरूप होयबाक चाही । मैथिलीमे बहुतो शब्द जेना लिखल जाइत अछि वस्तुतः तेना बाजल नञि जाइत अछि
। उदाहरणक लेल “अछि” केर सर्वसामान्य उच्चारण भेल “अइछ” जँ ओकरा “अछी” या “अऽछी” या “ओछी” बाजल जायत तऽ अनसोहाँत लागत आ दर्शककेँ प्रतिकर्षित करत । ई समस्या बहुतो मैथिली फिल्ममे दृष्टिगोचर भेल अछि । पर, एहि फिल्ममे ई दोष कोनहु पात्रक संवाद-कथनमे वा डायलॉग-डिलिवरीमे नञि आयल अछि । सर्वसामान्य उच्चारणक प्रयोगसँ डायलॉग सुनबामे कठाइन नञि लगैत अछि अपितु कर्णप्रिय आ रुचिगर लगैछ । संगहि संवाद-कथन कोनो पोथी वाचन नञि थिक । पोथीमे वा कागज पर मात्र शब्द लिखल वा टंकित कयल रहैत अछि – जकर कि कोनो विशिष्ट अर्थ होइत अछि । पर, ओहि शब्द वा पाँतीक मात्र अर्थे टा नञि होइछ – ओहि मे ओकर भाव सेहो निहित रहैत अछि । एहि भावक बिना संवाद-कथन पोथी-वाचन सदृश निर्जीव भऽ जाइत अछि आ ओकर विशिष्ट भावक संग कयल गेल संवाद-कथन सजीव भऽ उठैछ । एहि मैथिली चलचित्रमे हरेक अभिनेता ओ अभिनेत्री अपन अभिनयकेँ सजीवता प्रदान करबा मे सफल भेलाह अछि । संवाद-कथन या डायलॉग-डिलिवरी कृत्रिम नञि भऽ कऽ सहज आ प्राकृतिक लगैत अछि । अभिनय ओ संवाद परस्पर सहयोगी भऽ पुर्ण भावाभिव्यक्ति करैछ ।
। उदाहरणक लेल “अछि” केर सर्वसामान्य उच्चारण भेल “अइछ” जँ ओकरा “अछी” या “अऽछी” या “ओछी” बाजल जायत तऽ अनसोहाँत लागत आ दर्शककेँ प्रतिकर्षित करत । ई समस्या बहुतो मैथिली फिल्ममे दृष्टिगोचर भेल अछि । पर, एहि फिल्ममे ई दोष कोनहु पात्रक संवाद-कथनमे वा डायलॉग-डिलिवरीमे नञि आयल अछि । सर्वसामान्य उच्चारणक प्रयोगसँ डायलॉग सुनबामे कठाइन नञि लगैत अछि अपितु कर्णप्रिय आ रुचिगर लगैछ । संगहि संवाद-कथन कोनो पोथी वाचन नञि थिक । पोथीमे वा कागज पर मात्र शब्द लिखल वा टंकित कयल रहैत अछि – जकर कि कोनो विशिष्ट अर्थ होइत अछि । पर, ओहि शब्द वा पाँतीक मात्र अर्थे टा नञि होइछ – ओहि मे ओकर भाव सेहो निहित रहैत अछि । एहि भावक बिना संवाद-कथन पोथी-वाचन सदृश निर्जीव भऽ जाइत अछि आ ओकर विशिष्ट भावक संग कयल गेल संवाद-कथन सजीव भऽ उठैछ । एहि मैथिली चलचित्रमे हरेक अभिनेता ओ अभिनेत्री अपन अभिनयकेँ सजीवता प्रदान करबा मे सफल भेलाह अछि । संवाद-कथन या डायलॉग-डिलिवरी कृत्रिम नञि भऽ कऽ सहज आ प्राकृतिक लगैत अछि । अभिनय ओ संवाद परस्पर सहयोगी भऽ पुर्ण भावाभिव्यक्ति करैछ ।
एहेन अभिनय ओ संवाद-कथन केर जँ उचित पार्श्व संगीतक सहयोग भेटि जाय तऽ कहबे की – सोन मे सुगन्धि । सएह भेल अछि एहि फिल्ममे । संगीत पक्ष केर जादू मात्र पार्श्व संगीते नञि, फिल्मक गीत-संगीत पर सेहो चलल अछि । गीत एहेन जे बेर – बेर सुनबाक ओ संगहि गयबाक मोन करत । संगीत एहेन जे तकर ताल पर वा बीट्स पर अपनहि-आप मोन थिरकए लागत जकर अभिव्यक्ति दर्शकक वा श्रोताक हाथ आ पएरक आङ्गुरक थिरकनसँ सद्यः देखल जा सकैत अछि । एहि फिल्ममे प्रयुक्त पारम्परिक गीतसभमे सेहो एकटा नऽव प्रकारक द्रुत (फास्ट) बीट्स बला संगीतक प्रयोग कयल गेल अछि जाहिसँ ओकर मौलिकता प्रभावित नञि भेल अछि आ संगहि गीत सभमे नऽव जान-पराण आबि गेल अछि । एहने गीत आजुक युवा वर्गक मांग सेहो थिक ।
एतबाक बादो किछु चीज जरूर अखरैत अछि । पहिल तऽ मैथिली फिल्मक पोस्टर पर “.......... की प्रस्तुती” छपल होयब । दोसर, फिल्मक बीच–बीचमे ठाम–ठाम धुम्रपानक चेताओनीकेँ हिन्दीमे देखाएब । खैर, ई सभ फिल्मक अंश नञि अछि । फिल्ममे बियाहक बादसँ लऽ कऽ मध्यान्तर धरि राधाक घोघ निपत्ता अछि । कने काल केर लेल मानि लियऽ राधा अनपढ़ छलीह, गँवार छलीह पर सासुरमे घोघ नञि करब वा कम सँ कम माथ पर नुआ नञि लेब फिल्मक कथावस्तु पर नञि बैसैत अछि । आ जञो कहैत छी जे अनपढ़ होयबाक संग – संग बताह सेहो छलीह तऽ फिल्मक उत्तरार्धक कथाबस्तुसँ मेल नञि खाइत अछि । फिल्ममे एतेक सभ भेलाक बादो राधाक सासुक चुप्पी वा उदासीनता किछु पचैत नञि अछि । कोनो माएक सहज मनोविज्ञानसँ मेल नञि खाइत अछि । फिल्मक पहिल रीलमे अवाज सेहो किछु कम स्पष्ट बुझना गेल पर तकरा बाद से त्रुटि पुर्ण रूपेण सुधरि गेल अछि ।
फिल्मक परिप्रेक्ष्य पुर्णरूपेण सामाजिक आ पारिवारिक अछि । हाँ, एहिमे कतहु – कतहु युगकेँ देखैत किछु नऽव प्रयोग अवश्य भेल अछि जे कि समीचीन थिक । फिल्म “सिनेमास्कोप” मोड मे बनल अछि; घरेलु विडियोग्राफीबला कैमरासँ नञि बनाओल गेल अछि । तेँ पैघ पर्दा पर चित्र फटैत नञि अछि । पैघ पर्दा पर - खास कऽ आयताकार पर्दा पर – चलचित्र बड्ड सुन्नर लगैछ । हम एहि फिल्मक मुल्यांकनमे कतेक सही छी आ कतेक गलत – से तऽ आन दर्शकलोकनि फिल्म देखलाक बात बतओताह । तेँ सभ मैथिलजनसँ निवेदन जे एहि फिल्मकेँ एक बेर अवश्य देखू आ अप्पन सहमति वा असहमति नीचाँ कमेण्टक रूपमे जरूर लीखू ।
डाॅ शशिधर कुमर
मो. 8292920321
बेमेल बियाह पर आधारित अछि फिल्म 'हमर सौतिन' Reviewed by Mukund Mayank on अप्रैल 03, 2015 Rating: 5

robotstxt: allowed

filter: keep


text:
नई दिल्ली । अभिनेता सुशांत सिंह राजपूतक बैंक खाताक ऑडिट रिपोर्ट सँ जनतब भेटल अछि जे हुनका बैंक खातामे पिछला पांच सालमे 70 करोड़ टाकाक टर्न ओवर भेल अछि. एकर माने अछि जे सुशांतक बैंक खातामे पछिला पांच सालमे लगभग 70 करोड़ टाका आयल आ ओहिमे सँ खर्च भेल. मुंबई पुलिस सुशांतक बैंक खाताक फॉरेंसिक ऑडिट करओने छल. मुंबई पुलिस ई फॉरेंसिक ऑडिट रिपोर्ट सीबीआई आ ईडीके देलक अछि, जाकर जांच कयल जा रहल अछि. ज्ञातव्य अछि जे ग्रांट थॉर्टन नामक कंपनीक ऑडिट रिपोर्टमे कहल गेल अछि जे सुशांतक अकाउंट स’ रियाक अकांउटमे कोनो इलेक्ट्रॉनिक ट्रांजेक्शन नहि भेल अछि.
ऑडिट रिपोर्ट स’ साफ पता चलैत अछि जे सुशांत अपन जिनगी पूरा ऐशो-आराम स’ जीबैत छलाह. स्वयं केर संग-संग अपन दोस्त, परिवार आ स्टाफ़ पर सेहो बहुत खर्च करैत छलाह. सुशांतक कमायल 70 करोड़मे सँ मुंबईमे एक टा फ़्लैट, महग-महग गाड़ी आ बाइक पर खर्च कयलनि. ओतहि ओ आन-आन बैंकमे 5-7 करोड़क एफडी आ करोड़ो टाकाक पूंजी म्यूचूअल फंड्मे निवेश केने छलाह.
सुशांत पांच करोड़ स’ बेसीक टैक्स भरने छलाह. ओतहि करोड़ो टाका अपना मैनेजमेंट माने मैनेजर, स्टाफ आ घर खर्च पर उपयोग केने छल. सुशांत 3-4 करोड़ टाका अपना घरक भाड़ा पर सेहो खर्च केने छल. ईडी एहि बातक एखन जनतब लए रहल अछि जे रिया आ हुनका परिवार पर सुशांत कतेक टाका खर्च केने छल.
ईडीके संदेह अछि जे सुशांत पैघ पूंजी रिया आ हुनका परिवार पर खर्च केने छल. लगभग 50 लाख टाका सुशांतक अकाउंट स’ रिया आ हुनक भाइ पर खर्च भेल छल. इ खर्च यूरोप टूर, शॉपिंग, स्पा, होटल एवं टिकट बुकिंग पर खर्च कयल गेल छल.
सुशांत दिलदार व्यक्तित्व केर छलाह, जे चैरिटीक संग-संग अपना स्टाफ, दोस्त एवं घर परिवार पर सेहो खर्च करैत छलाह. ओतहि दोसर पैघ बात इ अछि जे सुशांत पैघ पूंजी कतेको प्रोडक्शन हाउस, एजेंसी एवं किछु कम्पनी सभके देलनि अछि. इ टाका सुशांत कोन काजक लेल देलनि एकरो जांच कयल जा रहल अछि.
ईडी भांज लगा रहल अछि जे की रियाक एहि एजेंसी, कम्पनी सँ कोनो सम्बन्ध अछि. सुशांत पैघ पूंजी एंटिटी पेमेंटक रूपमे सेहो कयलनि अछि. ओतहि सुशांत एगो पैघ पूंजी चैरिटी जेना केरलमे आयल बाढ़ि केर लेल मदति कयलनि आ आनो प्रकारक जरुरतमंदक लेल सेहो केने छल ।


text:
बिहार मे दोसर चरणक लेल 17 जिलाक 94 सीट पर मंगलदिन कें वोटिंग भेल। अहि बीच जदयू नेता वा बिहार सरकारक मंत्री नीरज कुमार नेता प्रतिपक्ष तेजस्वी यादव कें खिलाफ चुनाव आयोग पहुंचला, जतय ओ आरोप लगओलनि जे तेजस्वी अपन चुनावी हलफनामा मे संपत्ति कें ल’ जे जानकारी देलनि, ओ गलत अछि आ एकर जांच कयल जाय।
शिकायत दर्ज करेलक बाद जदयू नेता नीरज कुमार कहलनि जे चुनाव आयोग हमरा भरोसा देलक जे अहि संबंधक जानकारी केंद्रीय चुनाव आयोगक समक्ष राखल जायत ओकर बाद विधि सम्मत कार्रवाई सेहो कयल जायत।
कही दी जे सोमदिन राजद कें ओर सं 10 लाख रोजगार देबाक चुनावी वादा पर एनडीए नेता तेजस्वी यादव कें आड़े हाथ लेने अछि। कहलनि जे जिनका बजट कें बारे मे मालूम नहि अछि, जे प्रदेशक बजट धरी नहि पढ़ने अछि, ओहि नौवीं फेल आदमी बिना किछु सोचले रोजगार कें खोखला वादा क’ देलनि। सरकार सभ’ कें नौकरि नहि दैत अछि। सरकार एहन काज करैत अछि जे लोकक रोजगार भेटय। एहन नीति बनैत अछि जे निवेश बढ़य।
ओतय राजद कें राष्ट्रीय उपाध्यक्ष सह पूर्व मंत्री शिवानंद तिवारी कहलनि जे बिहारक चुनाव अभियान मे प्रधानमंत्री जी बेरोजगारी कें सवाल पर मौन किएक धारण केने छथि। आखिर बिहार मे चुनावक मुद्दा त’ बेरोजगारी बनल अछि। कहलनि जे तेजस्वी कें सभा मे युवा कें अपार समूह बेरोजगारी कें मुद्दा पर अपन उपस्थिति द्वारा समर्थन कें इजहार क’ रहल अछि मुदा प्रधानमंत्री जी अखन धरी सभा मे बेरोजगारी कें सवाल पर मौन छथि। शिवानंद तिवारी कहलनि जे चंपारण कें चुनावी सभा मे ओ 370, राम मंदिर, नागरिकता कानून मे संशोधन कें चर्चा केलनि मुदा बेरोजगारी कें सवाल पर ओ मौन रहला।


text:
नवका- पुरनका लेख सर्च करु...
दरभंगा में तारामंडल खुलत
बा नहिं सरकार के कोशिश दरभंगा में साइंस म्यूजियम सेहो खोलय के छै. अखन दरभंगा में स्टेशनक बगल में एकटा म्यूजियम अछि जाहि में कइटा दुर्लभ चीज अहांके देखय लेल मिल जायत. बिहार सरकार के तरफ सं तारामंडल खोलय के लेल प्रक्रिया शुरू कए देल गेल छै आओर जरूरी दिशा निर्देश सेहो जारी कए देल गेल छै. सरकार के एकरे संग सभ जिला में विज्ञान केन्द्र खोलय के प्रस्ताव सेहो छै.
1 टिप्पणी:
- बेनामी15 मई 2008 को 7:57 am
Nice Post !जवाब देंहटाएं
Use a Hindi social bookmarking widget like PrachaarThis to let your users easily bookmark their favourite blog posts on Indian bookmarking services.


text:
गाउँ कार्यपालिका
गाउँ कार्यपालिका मे एकटा अध्यक्ष, एकटा उपाध्यक्ष, गाउँपालिकाक प्रत्येक वार्डसँ वार्ड अध्यक्षसभ गाउँसभाके अपना मध्यसँ निर्वाचित कएल गेल ४ टा महिला सदस्यसभ आ दलित वा अल्पसङ्ख्यक समुदायसँ गाउँसभाद्वारा निर्वाचित कएल गेल २ टा सदस्यसभ मिलाए गाउँँ कार् ...
गाउँपालिका
गाउँपालिका गाउँ विकास समितिके विस्तार करि बनाएल गेल नेपालक नव स्थापित स्थानीय प्रशासनिक एकाई छी । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करवाक समय गाविस विघटन करि ४ सय ७९ गाउँपालिका बनाएल गेछल ।
कार्यपालिका
स्थानीय तहक एक महत्वपूर्ण अङ्ग कार्यपालिका छी । स्थानीय तहमे कार्यपालिका अन्तर्गत गाउँपालिकामे गाउँ कार्यपालिका आ नगरपालिकामे नगर कार्यपालिका होइत अछि । गाउँपालिका आ नगरपालिकाक शासन व्यवस्थाक सामान्य निर्देशन, नियन्त्रण आ सञ्चालन करैक जिम्मा गाउँ ...
स्थानीय व्यवस्थापिका
स्थानीय व्यवस्थापिका अन्तर्गत गाउँपालिकामे गाउँ सभा आ नगरपालिकामे नगर सभा गठन होएत अछि । संविधानक भाग १८ मे स्थानीय व्यवस्थापिका सम्बन्धी व्यवस्था कएल गेल अछि । जे अनुसार स्थानीय तहक व्यवस्थापकीय अधिकार गाउँसभा आ नगरसभामे निहित अछि । गाउँसभामे गा ...
कीर्तिपुर नगरपालिका
कीर्तिपुर काठमाडौं उपत्यकाक काठमाडौं जिलाम रहल एेतिहासिक नगर छी। ई प्रसिद्ध बाघभैरवक मन्दिर रहल अछि। काठमाडौं उपत्यकाक सबसँ बडका ताल टौदह अहिठाम अवस्थित अछि। कीर्तिपुरम लगभग ७० हजार लोगसभ बसोबास करैत अछि। कीर्तिपुरको टेलीफोन कोड नं. ०१ छी।
भुटान
भुटान दक्षिण एसियामे अवस्थित एउटा छोट देश छी । एकर दक्षिण, पूर्व आ पश्चिममे भारत आ उत्तर दिशामे गणतन्त्र चीनक तिब्बत सँ सीमा जुड़ल अछि । भुटानक दक्षिणमे भारत अछि आ उत्तरमे चीन स्वशासित राज्य तिब्बत। भुटानीसभ अपन देश भुटानकें स्थानीय नाम द्रुक यू ...
राजमहल
महल या प्रासाद भव्य गृहकें कहल जाइत अछि । मुदा विशेष रूपसँ राजा या राज्यक सर्वोच्च सत्ताधीशक गृहकें महल कहल जाइत अछि । बहुत रास ऐतिहासिक महलसभक उपयोग आई काल्हि संसद, सङ्ग्रहालय, होटल या कार्यालयकें रूपमे कएल जाए रहल अछि । भारतक प्राचीन वास्तुविद् ...
मिथिला
मिथिला जकरा तिरहुत आ तिरभुक्ति कऽ नामसँ सेहो जानल जाइत अछि, भारतक बिहार आ नेपालक दक्षिणपूर्वी भागमे अवस्थित एक भौगोलिक आ सांस्कृतिक क्षेत्र छी। ई क्षेत्र पूर्वमे महानन्दा नदी, दक्षिणमे गङ्गा नदी, पश्चिममे गण्डकी नदी आ उत्तरमे हिमालयक तलसँ घेरल अछ ...
रानुदेवी अधिकारी
रानु देवी अधिकारी नेपालक एकटा गायिका छल। ओ नेपाली काँग्रेस पार्टी के प्रमुख नेतासभ में सँ एक छल। ओ रेडियो नेपालक पहिल महिला गायिका छल। दमन के समय में नेपाल के लोगसभ के दिल में आगि लगावे के लेल ओ रेडियो नेपाल पर "जागो नेपाली" जेहन क्रान्तिकारी गीत ...
पम्फा भुषाल
पम्पा भुसाल नेपाल के एकटा प्रमुख राजनेता छि। बामपन्थी वैचारिक पृष्ठभूमि के साथ, ओ अनेकौं बेर संसद आ संवैधानिक विधानसभा के निर्वाचित सदस्य आ मन्त्री के रूप में कार्य केलक। वर्तमान में, ओ तेसर सभसँ बड्का पार्टी, नेपाल कम्युनिस्ट पार्टी, माओवादी केन ...
अष्टलक्ष्मी शाक्य
शाक्य के जन्म सन् १९५४ में काठमाण्डौ में भेल छल। हुनकर जन्म दशैँ पर्व के आठम् दिन सांस्कृतिक रूप सँ अष्टमी के दिन भेल छल, ताहि लेल हुनकर नाम माता के ही नाम पर रखल् गेल। ओ हनुमानढोका दरबार स्क्वायर के नजदिक, जोन्छे में एक गोटे नेवार परिवार में आठट ...
स्वर्गद्वारी
स्वर्गद्वारी प्युठान जिलाक सदरमुकाम खलंगासँ करिब २६ किलोमिटर पश्चिमम अवस्थित धार्मिक पर्यटकीय स्थल छी । स्वर्गद्वारी मन्दिर नेपालक प्राचीन मन्दिरसभमध्ये ई मन्दिरक एक मानल जाएत अछि । पौराणिक कालम पाण्डवसभ स्वर्ग जाएत कालम एहि रस्तासँ गेलाक कारण एक ...
राजस्थान
राजस्थान गणतन्त्र भारतक क्षेत्रफलक आधारमे सभ सँ पैग राज्य छी । एकर पश्चिममे पाकिस्तान, दक्षिण-पश्चिममे गुजरात, दक्षिण-पूर्वमे मध्यप्रदेश, उत्तरमे पञ्जाब, उत्तर-पूर्वमे उत्तरप्रदेश आ हरियाणा अछि । ई राज्यक क्षेत्रफल ३,४२,२३९ वर्ग किमी अछि । सन २०१ ...
इनरूवा नगरपालिका
इनरूवा नगरपालिका नेपालक प्रदेश नं. १ कऽ सुनसरी जिलाएक नगरपालिका छी । इनरूवा नगरपालिका सुनसरी जिलाक सदरमुकाम छी | ई नगरपालिका सुनसरी नदीक किनारमे, पूर्वी पश्चिम लोकमार्गके दक्षिणमे अवस्थित अछि | इनरुवा नगरपालिका सुनसरी जिलाके ४ टा नगरपालिकामे सँ ए ...
कमल मन्दिर
कमल मन्दिर भारतक राजधानी दिल्ली,नेहरू प्लेसक नजदिक स्थित एक बहाई उपासना स्थल अछि। ई अपने आप मे एक अनूठा मन्दिर छी। अहि ठाम नै कियो मूर्ति अछि आर नै कोनो प्रकारक कोनो धार्मिक कर्म-काण्ड कएल जाइत अछि, अतके विपरीत अहि ठाम पर विभिन्न धर्मसभसँ समबन्धि ...
पाथीभरा देवी (ताप्लेजुङ)
पाथीभरा ताप्लेजुङ जिलामा रहेल एक प्रसिद्ध तीर्थस्थल छी । पाथीभरा मन्दिर हिन्दू एवं बौद्धसभक महत्वपूर्ण धार्मिक स्थल छी । ई ताप्लेजुङ जिलाक १२ हजार फिट उचाइम रहल अछि। विश्वास आस्था एवं पवित्रताकी देवी पाथीभराक ई पवित्र स्थल ताप्लेजुङ जिलाक सदरमुक ...
अलवर जिला
अलवर भारतीय राज्य राजस्थानक एक जिला छी । ई जिलाक मुख्यालय अलवर छी । ई राष्ट्रिय राजधानी क्षेत्रक हिस्सा सहो छी । राजस्थानक राजधानी जयपुरसँ करीब १७० किलोमिटरक दूरी पर अछि । अलवर अरावलीक पहाडक मध्य स्थान मे बैसल अछि ।
जातीय संसद भवन
जातीय संसद भवन वा राष्ट्रिय संसद भवन, बंगलादेशक संसदक नाम छी । ई भवन राजधानी ढाकाक शेर-ए-बाङ्ग्ला नगरमे अवस्थित अछि । एकर डिजाइन लुइस कान केनए अछि आ ई भवन २०० एकड़मे फैलल अछि आ संसारक सबसँ बड़का विधायक भवनसभमे सँ एक छी । ई भवन सन् २००३ मे निर्माण ...
चारमीनार
चारमीनार, सन् १९५१ मे निर्मित एक मस्जिद आ धरोहर छी जे भारतक नव राज्य तेलङ्गानाक हैदराबाद शहरमे अवस्थित अछि । ई स्थान हैदराबादक विश्वव्यापी मुख्य कलाकृति छी जे समुचा भारतक अमूल्य धरोहरक सूचीमे सूचीकृत अछि । चारमीनार मुसी नदीक किनारमे अवस्थित अछि । ...
पाकिस्तान राष्ट्रिय क्रिकेट टिम
पाकिस्तान राष्ट्रिय क्रिकेट टिम पाकिस्तानक राष्ट्रिय क्रिकेट टिम छी । पाकिस्तान क्रिकेट बोर्ड द्वारा नियन्त्रित ई टिम अन्तर्राष्ट्रिय क्रिकेट परिषदक पूर्ण सदस्य राष्ट्र छी । पाकिस्तान क्रिकेट टिम टेस्ट, एकदिवसीय तथा टि-ट्वान्टी अन्तर्राष्ट्रिय क् ...
विश्वकप क्रिकेट
आइसिसी क्रिकेट विश्वकप पुरुषसभक एकदिवसीयके मुख्य अन्तर्राष्ट्रिय प्रतियोगिता छी । ई खेलक आधिकारिक निकाय अन्तर्राष्ट्रिय क्रिकेट परिषद द्वारा ई प्रतियोगिता प्रत्येक चार बर्षमे आयोजित कएल जाइत अछि । ई प्रतियोगिता संसारमे सब सँ बढी दर्शकद्वारा देखल ...
१९९२ क्रिकेट विश्वकप
क्रिकेट विश्वकप १९९२ क्रिकेट विश्वकप प्रतियोगिताक पाँचम क्रिकेट विश्वकप छल । ई प्रतियोगिता २२ फरबरी सँ २५ मार्चधरि अस्ट्रेलिया तथा न्युजिल्यान्डमे भेल छल। ई टुर्नामेन्ट बेन्सन्स एण्ड हेजेज कम्पनीद्वारा प्रायोजित रहल छल। ई टुर्नामेन्टमे ९ टा टिम स ...
इमरान खान
इमरान खान नियाजी उर्दू: عمران خان نیازی एक सेवानिवृत्त पाकिस्तानी क्रिकेटर आ राष्ट्रीय स्तरक राजनेता छी । ओ पाकिस्तानी आम चुनाव, २०१८में हिनकर पार्टी बहुमतक भोटसँ जितलक । खान २०१३ सँ २०१८ धरि पाकिस्तानक नेशनल असेम्बलीक सदस्य छल, जे सीट २०१३ के ...
ध्यानचन्द सिंह
मेजर ध्यानचन्द सिंह भारतीय फिल्ड हकीक भूतपूर्व खेलाड़ी आ कप्तान छलाह । भारत आ विश्व हकी कऽ सर्वश्रेष्ठ खेलाड़ीसभमे हुनकर गिनती होइत अछि। ओ तीन बेर ओलम्पिकक स्वर्ण पदक जीतऽ वाला भारतीय हकी टिमके सदस्य रहल छल । हुनकर जन्मतिथिकऽ भारतमे राष्ट्रिय खेल ...
नेपाल राष्ट्रिय फुटबल टिम
नेपालमे फुटबलक आरम्भ सन् १९२१ सालसँ राष्ट्रिय खेलक रूपमे राणा शासनकालक समयमे सुरूवात भेछल । तत्कालीन समयमे किछ क्लबसभ सम्मलित भऽ नेपालक पहिल घरेलु प्रतियोगिताक रूपमे रामजानकी कप १९३४ आ त्रिभुवन च्यालेज शिल्ड १९४८ सुरूवात भेछल । सन् १९५१ सालमे एन् ...
आर्सेनल फुटबल क्लब
आर्सेनल फुटबल क्लब, एक प्रसिद्ध अंग्रेजी फुटबल क्लब छी, जे इंग्ल्याण्ड के लण्डन नगर, में स्थित अछि। ए क्लबक घरेलू मैदान अमीरात स्टेडियम छी, इ क्लब वर्तमान में प्रीमियर लीग में खेलैत अछि।
एस्टन विला फुटबल क्लब
एस्टन विला फुटबल क्लब, एक प्रसिद्ध अंग्रेजी फुटबल क्लब छी, जे इंग्ल्याण्ड के बर्मिंघम नगर, में स्थित अछि। ए क्लबक घरेलू मैदान विला पार्क छी, इ क्लब वर्तमान में प्रीमियर लीग में खेलैत अछि।
म्यानचेस्टर सिटी फुटबल क्लब
म्यानचेस्टर सिटी फुटबल क्लब, एक प्रसिद्ध अंग्रेजी फुटबल क्लब छी, जे इंग्ल्याण्ड के म्यानचेस्टर नगर, में स्थित अछि। ए क्लबक घरेलू मैदान सिटी अफ म्यानचेस्टर स्टेडियम छी, इ क्लब वर्तमान में प्रीमियर लीग में खेलैत अछि। २००८ में ए क्लब अबु धाबी समूहद् ...
एफसी बार्सिलोना
एफसी बार्सिलोना बार्सिलोना वा बार्सा क नाम सँ चिनहल जाएवाला ई क्लब स्पेनक एक व्यावसायिक क्लब छी, जे बार्सिलोना सहरमे अवस्थित अछि । एकर पुरा नाम एफसी बार्सिलोना अर्थात फुटबल क्लब बार्सिलोना छी । सन् १८९९ मे जोअन ग्यामपरक नेतृत्वमे स्विस, अङ्ग्रेजी ...
मगही भाषा
मगही या मागधी भाषा भारतक मध्य पूर्वमे या नेपालक धनुषा, महोत्तरी, सर्लाही, सप्तरी, सुनसरी, मोरङ, झापा, रौतहट जिलामे बाजल जाइवाला एक प्रमुख भाषा छी । एकर निकटक समबन्ध भोजपुरी आ मैथिली भाषा सँ अछि आ प्राय: ई भाषासभकें एके साथ बिहारी भाषाक रूपमे रखि ...
१९७५ क्रिकेट विश्वकप
क्रिकेट विश्वकप १९७५ क्रिकेट विश्वकप प्रतियोगिताक पहिल क्रिकेट विश्वकप छल । ई प्रतियोगिता ७ जुन सँ २१ जुन धरि इङ्ल्यान्डमे आयोजन भेछल । ई टुर्नामेन्ट प्रुडेन्सियल एसुरेन्स कम्पनीद्वारा प्रायोजित छल । ई टुर्नामेन्टमे ८ टा टिम भाग लेने छल । जाहिमे ...
भारतीय महिला वनडे क्रिकेट खेलाडीसभक सूची
अन्तर्राष्ट्रिय क्रिकेट म्याच अन्तर्राष्ट्रिय क्रिकेट परिषदद्वारा निर्धारित कएल गेल एकदिवसीय अन्तर्राष्ट्रिय मान्यता प्राप्त दुई टिमबीच खेलल जाएवला एक खेल छी। महिला संस्करणक खेल पुरुषसभक संस्करण जका समान अछि, जहिमे अम्पायरिङ आ क्रिकेट पिचक आवश्यक ...
नेपाल इन्भेष्टमेण्ट बैंक लिमिटेड
नेपाल इन्भेष्टमेण्ट बैंक लिमिटेड नेपाल राष्ट्र बैंकसँ क वर्गक इजाजत पत्र प्राप्त वाणिज्य बैंक छी । ई बैंकक स्थापना २०४२ सालमे भेल अछि ।
नेपाल बंगलादेश बैंक लिमिटेड
नेपाल बंगलादेश बैंक लिमिटेड नेपाल राष्ट्र बैंकसँ क वर्गक इजाजत पत्र प्राप्त वाणिज्य बैंक छी । ई बैंकक स्थापना १९९४ भेछल । ई बैंकक देशभरिमे ३४ शाखा रहल अछि।
लक्ष्मी बैंक लिमिटेड
लक्ष्मी बैंक नेपाल राष्ट्र बैंकसँ" क” वर्गक इजाजत प्राप्त बैंक छी, र इ. सं. २००६ म बैंक तथा बित्तीय संस्था संबन्धी एैन अन्तर्गत पुनः दर्ता भेल छल। स्थापना इ. सं. २००२,अप्रिल नेपालक सोलअम बैंकक रूपम भेल बैंक अछि। बैंकक शेयर नेपाल स्टक एक्स्चेन्जमा ...
नेपाली साहित्य
नेपाली साहित्य नेपाली भाषामे लेखिएल साहित्यिक रचनासभ छी। नेपाली भाषा नेपालक राष्ट्रभाषा छी आ भारतक सरकारी मान्यता प्राप्त भाषा छी । ई देशसभ बाहेक भूटान, बर्मा या नेपाल बाहरक लाखौ संख्यामे रहल नेपालीसभक मातृभाषा छी; नेपाली भाषा भारतीय प्रान्त सिक् ...
धनगढीमाई नगरपालिका
धनगढीमाई नगरपालिका नेपालक सगरमाथा अञ्चलक सिराहा जिलाम अवस्थित अछि। स्थानीय विकास मन्त्रालय २०७२ आस्विन १ गते थप २६ वटा नयाँ नगरपालिका थप्दा सिराहा जिल्लामा भवानीपुर, हनुमाननगर प्रध, फुल्कहाकट्टी, अयोध्यानगर, धनगढी आर विस्नुपुरकट्टी ई ६ टा गाउँ वि ...
बरहथवा नगरपालिका
बरहथवा नगरपालिका नेपालक मध्यमाञ्चल विकास क्षेत्र अन्तर्गत जनकपुर अञ्चलक सर्लाही जिलाम अवस्थित एक नगरपालिका छि। स्थानीय विकास मन्त्रालय २०७२ आस्विन १ गते थप २६ टा नयाँ नगरपालिका सर्लाहीम बरहथवा, मुर्तिया, हजरीया आर लौकट ई ४ गाउँ विकास समितिसभक समे ...
पृथ्वी वीर विक्रम शाह
पृथ्वी वीर विक्रम शाह नेपालक आठौँ शाह वंशीय राजा छलाह । शाह वि.सम. १९३२ मे युवराज श्री ५ त्रैलोक्य विक्रम शाहक जेष्ठ सुपुत्रक रूपमे जनम भेछल आ ६ वर्षक उमेरमे हिनकर दादा श्री ५ सुरेन्द्रको मृत्यु भेलाक बाद वि.स. १९३८ कऽ श्रावण महिनामे राजा भेछल । ...
छिन्नमस्ता भगवती
छिन्नमस्ता भगवती मन्दिर सप्तरी जिलाकऽ राजविराज सँ दक्षिण सीमावर्ती क्षेत्र छिन्नमस्ता गाउँपालिका कऽ सखड़ा गाममे अवस्थित अछि । छिन्नमस्ता भगवती मनोकामना पूर्ण केनिहार शक्तिपीठसभमें सँ एक पीठ मानल जाईत अछि आ नेपाल आ भारतक आमजनमानसक बड्का आस्थाके के ...
काष्ठमण्डप
काष्ठमण्डप काठमाडौँ दरवार क्षेत्रमे अवस्थित अछी। हनुमानढोका नामसँ सेहो प्रसिद्ध ई दरवार क्षेत्रमे रहल अन्य ऐतिहासिक भवन आर मन्दिरसभ राजा रत्न मल्लसँ पृथ्वीवीरविक्रम शाहक पालातक निर्माण कएल गेल अछी। ओ क्षेत्रमे अन्य महत्वपूर्ण स्मारकसभ अछी तलेजु म ...
सुनुवार जाति
रोलवालिङ हिमश्रृंखल मूल बना दक्षिण बहैवाला पूर्वी नेपालक पहाडी नदी सुनकोशी, तामाकोशी, लिखु लगायत सहायक नदी खिम्ती, येलुङ मोलुङ, सोलुङ कऽ अगल-बगलकें भूभागमे बसोबास करैत अछि नेपाल सरकारद्वारा सूचीकृत ५९१ आदिवासी जनजाति मध्येकें एक आदिवासी जनजाति से ...
इन्द्रजात्रा
इन्द्रजात्रा काठमाडौं लगायत ललितपुर, भक्तपुर, धुलिखेल, दोलखालगायतक स्थानमे वर्षा आ सहकालक देवता इन्द्रक पूजा-आराधना करि परम्परागत रूपमे नेवार जातिसभद्वारा मनाऔल जाइवाला जात्रा छी। एकरा येँया पुन्हि सेहो कहल जाइत अछी । इन्द्रजात्रा काठमाडौँमे मनाव ...
चुडामणि गौतम
चुडामणि गौतम अङ्ग्रेजी व्याकरणक अनेकौं पुस्तक लिखने अछि। ओ साहित्यकार छी। ग्रामर जेहन आ बहुतरास सहयोगी करि उनकर ५० पुस्तक प्रकाशित अछि। बजारमे अधिक प्रचलित एहन २० पुस्तक अछि।
दिनेश यादव (दि.या)
दिनेश यादव एक बहुभाषिक साहित्यकार, लेखक, समालोचक आ भाषिक अनुसन्धानकर्ता छी। पेशासँ पत्रकारितामे आबद्ध ओ नेपाली, मैथिली, हिन्दी, मगही, ठेठी आ अङ्ग्रेजी सहितक भाषामे समानान्तर रुपसँ अपन कलम चलबैत अछि। मैथिलीमे बहुत पहिनेसँ सक्रिय रहैत आबि रहल यादव ...
स्थानीय तह निर्वाचन, २०७४
स्थानीय तह निर्वाचन, २०७४ नेपालक ४ महानगरपालिका, १३ उपमहानगरपालिका, २७६ नगरपालिका ४६० गाउँपालिकामे तीन चरणमे विक्रम सम्वत २०७४ बैशाख ३१, २०७४ असार १४ आ २०७४ आसिन २ मे भेल अछि । २० वर्ष आ नेपालक संविधान २०७२ लागू भेल पश्चात सम्पन्न भेल ई पहिल स्था ...
मोहमी
मोहमी चापाकोट नगरपालिकाक वडा नं. ६ मे गाउँछी । राष्ट्रिय जनगणना २०६८क अनुसार मोहमीक कुल जनसंख्या ३३९ मध्ये १९९ महिला आ १४० पुरुषसभ ७५ व्यक्तिगत घरधुरीमे बसोबास करैत अछि। विसं २०७३ सालमे सङ्घीय मामिला तथा स्थानीय विकास मन्त्रालयले ७४४ स्थानीय तह ल ...
इच्छाकामना गाउँपालिका
इच्छाकामना गाउँपालिका चितवन जिलामे अवस्थित अछि । वि.सं २०७३ सालमे सङ्घीय मामिला तथा स्थानीय विकास मन्त्रालय ७४४ स्थानीय तह लागू कैर चितवन जिलामे साविकक दारेचोक, चण्डीभञ्ज्याङ, काउले आ दहखानी गाउँ विकास समितिसभके समेट इच्छाकामना गाउँपालिका घोषणा क ...
वार्ड (प्रशासनिक विभाग)
वार्ड स्थानीय प्रशासनक लेल स्थापित कएल गेल एक छोट भौगोलिक क्षेत्र होइत अछि जे सामान्यतया कोनो गाम, नगरक भौगोलिक वितरणक एकटा कोनो निश्चित क्षेत्पर आधारित होइत अछि । अस्ट्रेलिया, क्यानाडा, न्युजिल्यान्ड, संयुक्त राज्य अमेरिका, ब्रिटेन, दक्षिण अफ्रि ...
भट्टराई डाँडा
विसं २०७३ सालमे सङ्घीय मामिला तथा स्थानीय विकास मन्त्रालय ७४४ स्थानीय तह लागू करैत स्याङ्जा जिलामे साँखर, पकवादीक वडा नं. ८, मल्याङकोटक वडा नं. आ सेखाम गाउँ विकास समितिसभके समेट चापाकोट नगरपालिका घोषणा केलक । साँखरके चापाकोटमा समायोजन केवाकसंग ९ ...


text:
अन्तर्राष्ट्रिय नागरिक उड्डयन प्राधिकरण विमानस्थल कोड
अन्तर्राष्ट्रिय नागरिक उड्डयन सङ्गठन विमानस्थल कोड (/ˌaɪˌkeɪˈoʊ/, "I-K-O") विमानस्थल कोड या स्थान पहिचानकर्ता जकरा सङ्क्षेपमे आइसिएओ कऽ नाम सँ जानल जाएत अछि । ई चारि अक्षरक अल्फान्युमेरिक कोड होएत अछि जे विश्व भरिक विमानस्थलक लेल प्रयोग कएल जाएत अछि । ई कोडसभ अन्तर्राष्ट्रिय नागरिक उड्डयन सङ्गठनद्वारा परिभाषित होएत अछि । एकरा आइसिएओ प्रलेख ७९१०: लोकेसन इन्डिकेटर्स अर्थात स्थान पहिचानकर्ताक नाम सँ प्रकासित कएल जाएत अछि जे हवाई यातायात नियन्त्रण आ हवाई यातायात योजनाक लेल प्रयोग कएल जाएत अछि । ई आइएटिए कोड सँ भिन्न होएत अछि । आइएटिए कोडक प्रयोग सामान्य रूपमे उडान समयतालिका, आरक्षण आ ब्यागेज ट्यागमे प्रयोग होएत अछि । उदाहरणक लेल लन्डन अवस्थित लन्डन हिथ्रो विमानस्थलक आइएटिए कोड LHR अछि तँ एकर आइसिएओ कोड EGLL अछि । एकरा यात्री तथा जनसाधारण उडान-ट्रयाकिङ सेवा प्रयोग करैत काल देख सकैत अछि । आइएटिए कोड विमानस्थलक नाम वा सेवा दऽ रहल शहरक नाम सँ जारी कएल जाएत अछि तँ आइसिएओ कोड क्षेत्र आ राष्ट्रक आधारमे रखल जाएत अछि ।[१]
इतिहास[सम्पादन करी]


text:
कथा 4 मइ 1886 इस्वीक अछि। अमेरिकाक शिकागो स्थित हेमार्केट चौक पर ओहिठाम मजूर लोकनिक भारी जुटान भेल छलैक। कारण ? - तहिया ओतुक्का मजूर सभक आम हड़ताल रहैक। उदेश्य ? - हुनका लोकनि केँ दिन-राति खटेबा, काज करेबा उत्तर हुनका सभक इच्छा, घोषणा जे सभटा श्रमिक वर्ग सँ आठ घंटा सँ बेसी काज नहि करबाओल जाय। अवसर कोनहुँ प्रकारक अप्रिय घटनाक आशंकाक ध्यान रखैत अमेरिकी शिकागो पुलिसक बहाली सेहो भेल छलैक। एही मध्य एकटा अनजान व्यक्ति द्वारा भीड़ पर एक गोट बम चलाओल गेल। तकरा उत्तर पुलिस द्वारा सेहो भीड़ दिस गोली फायर भेल। परिणामस्वरूप घटना मे सात गोट मजूरक तत्काल मृत्यु भ' गेल। तथापि घटनाक किछुए समय उपरान्त अमेरिकी सरकार द्वारा एक शिफ्ट मे काज करयबाक अधिकतम अवधि आठ घंटा क' देल गेल। तहिए सँ ओहि सात मजूरक श्रद्धांजली स्वरूप, हुनकालोकनिक स्मरण मे प्रत्येक बर्ख आजुक दिन 1 मइ केँ मजूर दिवस मनाओल जाइत अछि।
तकर आरंभ 1886 इस्वी मे शिकागोए शहर मे भेल छलैक। जकर श्रेय निवर्तमान अमेरिकी सरकार केँ जाइत छैक। आइ एकर चलनसारि जगत भरि मे अछि। भारत सहित लमसम सभटा देश वर्तमान समय मे 8 घंटा अधिकतम काज करयबा संबंधित कानून सेहो बनऔने अछि। जहाँ धरि गप्प भारतक अछि त' अप्पन देश मे एहि मजूर दिवसक आरंभ चेन्नइ मे भेल छल। आ पहिलुक बेर 1 मइ 1923 इस्वी मे श्रमिक वर्गक समर्पित ई दिवस मनाओल गेल छल। अस्तु। ___________ ◆ बालमुकुन्द


text:
बिहार मे रामविलास पासवान केर एलजेपी से गठबंधन के बाद दलित वोट के अपना पक्ष मे देख रहल बीजेपी उम्मीद करि रहल अछि जे अगर यादव के किछुओ वोट मिल गेल तं पार्टी के सीट के आंकड़ा बढ़ि सकैत अछि.
एहि लेल नरेंद्र मोदी बिहार मे अपन रैली मे यादव वोट के अपना पक्ष मे करय लेल
गौवध या पशुवध के मामला उठा रहल छथिन्ह.
मोदीजी मतदाता सं सीधा सवाल करय छथिन्ह कि जे पशु...गौमाता के अहां पालय छी कांग्रेस ओकरा वध करय मे गर्व महसूस करैत अछि. आओर ओहि कांग्रेस सरकार के लालू- मुलायमजी समर्थन दय छथिन्ह.
मोदी जी साफ कहय छथिन्ह जे दिल्ली के मौजूदा सरकार गाय पालय वाला के तं सब्सिडी नहि दैत अछि मुदा ओकरा वध करय वाला के दैत अछि.
सभ ठामक चुनावी सर्वेक्षण से गदगद बीजेपी आब 272+ के टार्गेट छोड़ि 300+ टार्गेट पर लागि गेल अछि.
चुनावी सर्वेक्षण मे कहल जा रहल अछि जे बीजेपी सभसं पैघ पार्टी बनि क आबि रहल अछि. लोक सभ के सेहो लगि रहल छनि जे एहिबेर केंद्र सरकार के खिलाफ नाराजगी के फायदा बीजेपी के मिल सकैत अछि.
लोक महंगाई, भ्रष्टाचार, घोटाला आओर कालाधन के मुद्दा पर सरकार से नाराज अछि. बीजेपी ओकर फायदा उठाबय चाहैत अछि.
अगर सर्वेक्षण... मीडिया के मानल जाए तं देश मे एहिबेर मोदी लहर अछि. मुदा लहर सं देश नहि चलैत अछि. अगर लहर देखि सरकार बनैत तं चुनाव के जरूरते नहि रहत.
देश मे चुनाव मे सभ सं पैघ स्थान मतदाता के होएत अछि आओर गुप्त मदतान मे आखिर तक अहां नहि कहि सकैत छी जे वोटर के फैसला की अछि. ओ तं वोट के गिनती के बादहिं पता चलत.
मुदा पार्टी सभतं सरकार बनाबए लेल... जीतए लेल आखिर तक दम लगौने रहबे करत. कोशिश करबाक चाही.


text:
दक्षिण भारतीय राज्य कर्नाटकक राजधानी बेंगलुरु मे 25 दिसम्बर ... बृहस्पति दिन विद्यापति समारोह होबए जा रहल अछि. समारोहक आयोजन विद्यापति मैथिली परिषद्, बेंगलुरु केर तत्वाधान मे भs रहल अछि. बेंगलुरु मे कन्नडिगा बिहार समाज अछि . कन्नडिगा बिहार समाज एहिठाम 'राजेन्द्र प्रसाद मेमोरियल ट्रस्ट' के तहत विभिन्न तरहक साँस्कृतिक कार्यक्रम चलबैत अछि जाहि मे दुर्गापूजाक आयोजन विशेष प्रसिद्ध अछि . मुदा एहि साल किछु वैचारिक एवम् राजनैतिक मतभेद के कारणे ई दू भाग मे बँटि गेल ओहि मे सँ एकटा ग्रुप श्री हरिश्चन्द्र झा केर अध्यक्षता मे एहि कार्यक्रमक आयोजन कय रहल अछि.
कार्यक्रम के सन्दर्भ मे विशेष जानकारी के लेल सम्पर्क क सकय छी-
(Opp. Kanteerava Studio Road)
Bengaluru- 560 022
98450 52066 & 98452 02215
रिपोर्ट- कुन्दन कुमार मल्लिक,


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 25 अगस्त 2013
गजल
एक ठोप प्रेम चलते तड़पैत छी
मान तोहर चित्र नोरसँ पोछैत छी
प्रीतकेँ पकड़ब सहज नै आँखिसँ बुझू
सत हियाकेँ हाथ लेने हँकमैत छी
आइ बदलल सन लगै छै दुषित हवा
एक जोड़ा मोर तन-मन मिलबैत छी
सोन सन जीवन निशामे मातल रहय
तेँ उधारी माँगि दुख पिबैत छी
धातुकेँ सोना तँ बनबै छै आगिये
तेँ सिनेहक आगिमे तन जड़बैत छी
बहरे जदीद
2122-2122-2212
अमित मिश्र
विदेह भाषा सम्मान २०१३-१४ (वैकल्पिक साहित्य अकादेमी पुरस्कारक रूपमे प्रसिद्ध)
गुरुवार, 22 अगस्त 2013
सेल्समेन
गुरुवार, 15 अगस्त 2013
मैथिलपुत्र वार्षिक पुरस्कार २०१२-१३
शुक्रवार, 9 अगस्त 2013
घटकक जबाब
पुछ्लन्हि हमरासँ
हमर घटक
बौआ,


text:
मिथिला समाजमे अनेकानेक कुरीति व्याप्त अछि जकरा मिथिलाक प्रगतिमे मुख्य बाधक
तत्व मानल जायत अछि। दहेज प्रथा, बाल विवाह आदि कएक गोट फ़िल्म ओ सीरियलक
विषय-वस्तु रहल अछि, मुदा ई पहिल बेर होयत जे कोनो सीरियलक कथा विधवा विवाह पर
आधारित अछि।
जी हं! हम बात क’ रहल छी मैथिलीक सामाजिक ओ परिवारिक धारावाहिक ‘पाहुन’ केर!
पद्म गुरु सिंह केर सफ़ल निर्देशनमे आ नीलम फिल्म्स केर बैनरक अन्तर्गत ‘पाहुन’ केर निर्माण कएल गेल अछि। राजीव मिश्रा आ सिद्धार्थ
एहि धारावाहिकक सहायक निर्देशक, संगीत निर्देशन प्रसिद्ध गायक संगीतकार सुनील
पवनक। प्रमुख कलाकार छैथ- कॄष्णा मिश्रा, शुभनारायण झा, कल्पना मिश्रा, सुधा झा, निलेश दीपक, निशा झा, कॄष्णा मिश्रा, राधाकान्त झा, संजय चौधरी, निखिल
कुमार, संतोष झा सिंटू, राजीव मिश्रा अमित कुमार आदि।
‘पाहुन’ सीरियल 5 तारीख स प्रत्येक वॄहस्पति आ शुक्र दिन
राति 8:30 स 9 बजे धरि डीडी बिहार पर प्रसारित होयत। हैप्पी वॉचिंग!


text:
अमेरिका,भर्जिनियामे पहिल बेर : चौरचन
गणेश चतुर्थीके हिन्दू धर्ममे अपन महत्व अछि।
आइ गणेश चतुर्थी च्यान्टिली, भर्जिनियामे हर्ष आ आदरक संग तराई-मधेश-मिथिलासँ बिलङ्ग करनिहार नेपाली सभक समूह रहल संस्था Association of Nepali Teraian In America(ANTA) के प्रवक्ता एवं ANTA के साँस्कृतिक समूहक संयोजक भेलही,बिसहरिया (सप्तरी) रहनिहार मोहन यादवक स-परिवारद्वारा मनाओल गेल, सम्भवत: ई अमेरिका देशेमे पहिल बेर मनाओल गेल ।
चौराचनक महत्व ?
मिथिलामे प्रकृतिक संग सम्बन्धित पर्व पावनिक महत्त्व सभदिनसँ अछिए। एकदिस, मिथिलावासी सूर्यदेवके पूजा कक’ छठि मनाबैत अछि तँ दोसर दिस चौरचन पावनि चन्द्रदेवक पूजाक लेल विशेष मानल गेल अछि। एहि दिन चन्द्र देवके पूजा कएलापर व्यक्ति आँठि कलंकसँ बचल जाइत अछि।
चौरचन कत’ कत’ आ कहिया ?
तराई-मधेश-मिथिला आ बिहार,भारतमे चौरचनके पूजा : गणेश चतुर्थी भाद्र पद महिनाके शुक्ल पक्षक चतुर्थी तिथिमा कएल जाइत अछि। एहि वर्ष, चौरचन शनि दिन २२ अगस्तमे मनाओल गेल।
लोक आस्था ?
एहि पर्वक लोक आस्था ई रहल अछि जे कियो गणेश चतुर्थीक साँझ चन्द्र देवक पूजा करैत अछि, ओ चंद्र दोषसँ स्वतन्त्र होइत छथि। चतुर्थी (चौथ) मितिमे, चौरचन पावनि साँझमे कएल जाइत अछि। पुराणसभमे चौर्चन पावनिक समन्धमे वर्णन अछि जे ओहि दिन चन्द्रमामे दाग लागल छल। हातमे फलफूल मन्त्रोच्चारण लक’ मात्र चन्द्रमा दिस ताकल जाइत अछि।
सिंह: प्रसेनमवधीत्, सिंहो जाम्बवता हत:।
सुकुमारक । मा रोदी:, तव एष स्यमन्तक:।।’
अन्यथा ई दिन चन्द्रमा दिस ताक’ लेव निषेध कएल गेल अछि।
आइ लॅभ मिथिला डॅट कमसँ बातचित्त करैत ओ कहलथि,”अमेरिकामे सम्पूर्ण मिथिलाबासीके जोड़ि हम सभ हरेक पर-पावनिके आयोजन करैत चलब। दुनियाक कोनो कोन्टीमेे रही मुदा अपन सँँस्कृति,सँस्कार,भाषा-भेेषके संग चली तखनेे दुनियाक दर्पणमे अपन मौलिक छवि बनि सकैत अछि।”
मोहन यादवक स-परिवारद्वारा ई पावनिक आयोजनसँ मिथिला-मधेशक सँस्कृति प्रेमी वा मिथिलावासी सभ बीच सँस्कृति संरक्षण एवं उन्नयनक संदेश पहुँच रहल अछि से आइ लभ मिथिला डॅट कमक विश्वास रहल अछि।


text:
जमाना हुहुआ कऽ भागि रहलए, मुदा केऽ देखलक अछि जमाना कें. हमरा सँ भेंट होइतै तऽ कहि दितियै, एना जे हुहुआ कऽ भागि रहल छह से ठेसो लागि सकैत छह! मुदा जमाना कें मुँह कान तऽ छैके नै, जे ओ भेंट होयत! मुदा भागबाक लेल ने जानि कतए सँ ओकरा पएर भ' गेल छै.
ई तऽ पक्का अछि जे ओकर पएर बेस मजगूत अछि जाहि सँ ओ बेधड़क भागि रहल अछि...भागि रहल अछि. एहि मे किछु लोक एकर पाछां-पाछां चलैत रहैत अछि आ किछु लोक एकरो सँ आगू भागि जाइत अछि. ई बात छै जे जमाना लोक सभ सँ घेरायल रहैत अछि. कारण कतेको गोटे तऽ जमानाक हाथ मे हाथ मिला भागैत रहैत छथि, किछु लोक पाछां भागैत रहैत छथि, किछु ओकरो सँ आगूए भागल रहैत छथि आ किछु लोक पाछां छूटि जाइत छथि. एहू मे लोकक दोख अछि....जमानाक नहि!
लोके कएक प्रकारक रहैत अछि मुदा जमाना तऽ जमाने अछि! ओ अपन चालि सँ नहि हटि सकैत अछि. ओकर धर्म छैक भागब आ से ओ निमाहि रहल अछि. मुदा मनुक्खे अपन धर्म पर अडिग नहि रहि सकैत अछि. मौसमक हिसाब सँ ओकर मिजाज बदलैत रहैत छैक. धर्म निमाहत से सकबे नहि करत, कारण ओकरा जमानाक हाथ मे हाथ मिला कऽ भागबाक मोन जे रहैत छैक!
ई जमानाक संगे भागए मे कोन मजा छै से ने जानि! हम सभ जमाना सँ बहुत पाछां रहि गेल छी आ जे ओकरा संग हाथ मे हाथ मिला भागि रहलए सएह कहि सकैत अछि जे ओकर हुलिया केहन छैक! आ जे जमानाक संगे भागि रहलए तकरा लग पहुँचए मे हमरा सन लोक कें ने जानि कतेक डिबिया तेल जरि जाएत आ लालटेन मे की जराएब सेहो चिंता बढ़ि जायत, दोसर ब्लैक सँ कीनब से सामर्थ्य हमरा कहां...मोन मसोसि कऽ रहि जाए पड़ैत अछि. ओहुना हमरो लालटेन तेल बिनु बेसी काल कनिते रहैत अछि!
जमाना बेस बेइमान अछि. हम कोनो दोष नहि दऽ रहल छियै मुदा एकरे कारण सँ मनुक्ख मनुक्ख मे भेद उत्पन्न भऽ जाइत छै. कहल जाइत छै जे, जे बेसी विकास कऽ लैत अछि ओकरा पर अविकसित सभ केँ दबएबाक आरोप लगैत छै. आ फेर शुरू होइत छै झंझटि आ फसाद!
जमाने कें दोष छै ने जे संविधान मे आरक्षणक व्यवस्था कएल गेल आ ओहि पर नेता लोकनिक घृणित राजनीति एखन धरि चलि रहल अछि देश मे! गांधीजी शाइत बेसी सज्जन छलाह जे एकर दुष्प्रयोगक आभास अगाते हुनका नहि भऽ सकलनि. मुदा जमाना सँ केऽ जीतत...जीति सकैत अछि एहि लोकतंत्र मे नेता!
वएहटा जीति सकल अछि जमाना कें जे ओकर पंज मे देश ओझराएल अछि आ जारी अछि राजनीति. मुदा ओहि नेता सभ कें ई नहि बुझल छनि जे समय सँ केओ नहि जीति सकलए आ जमाना तऽ मात्र ओकर दास मात्र अछि! असल मे जमानो पर नेताक कोनो तेहन वश नहि रहैत अछि...भ्रम अबस्से रहैत छै जे ओ जमाना केँ मुट्ठी मे क' लेने अछि!
खुरचनभाइ जमाना पर अपन विचार व्यक्त कऽ रहल छलाह हमर दलान पर बैसि. हमरा हुनक भाषण बेस बोर कऽ देलक तऽ हुनका कहलियनि, पहुँचि ने गेलहुँ जमाना पर सँ नेता पर! अहॉं कें तऽ नेता पर फोकस देबऽ बेसी अबैत अछि. आब बंद करू अपन गीता-रामायण! बुझि गेलहुँ हम जे अहॉं चाह पीबिए कऽ दम लेब. एतेक कहि हम गुलटन कें चाह लेल कहि अंगना पठा देलियै. खुरचनभाइ मुसकिया देलनि, जेना हमर बात सत्ते हो!
— रूपेश त्योंथ
मैथिली दैनिक 'मिथिला समाद' मे अगस्त 2008 सं दिसम्बर 2009 धरि दैनिक रूपें प्रकाशित धारावाहिक व्यंग्य 'खुरचनभाइक कछमच्छी' केर एक अंश. ज्ञात हो जे रूपेश त्योंथ अखबारक एहि लोकप्रिय कॉलम मे लिखबा हेतु छद्म नाम 'नवकृष्ण ऐहिक' केर प्रयोग केने छलाह.


text:
टाटा मोटर्स
टाटा मोटर्स भारतमे व्यावसायिक वाहन बनाबs बला सबसं बड़का कम्पनी छी। एकर पुरना नाम टेल्को छल। इ टाटा समूह कs प्रमुख कम्पनीसभमे सं एक छी। इसकी येक्र इकाइसभ भारतमे जमशेदपुर, पुणे आर लखनऊ सहित अन्य बहुतो देशमे सहो अछि। जेना कि नामसं स्पष्ट छै टाटा घरा ...
हीरो मोटोकर्प
हीरो मोटोकर्प विश्वभरिक सभसँ पैग मोटरसाइकल कम्पनी छी । ई भारतक हीरो साइकल आ जापानक होन्डा मोटर मिलाकऽ १९८४मे बनाओल गेछल । हीरो समूहकें संस्थापक बृजमोहन लाल मुंजाछल । एखन हीरो मोटोकर्पक सञ्चालक बृजमोहन लाल मुंजालक पुत्र आ कम्पनीकें एमडी पवन मुंजाल ...
स्पाइस जेट
स्पाइस जेट एक कम कीमतभेल विमानन सेवा छी जकर मालिकाना हक सुन ग्रुप अफ इन्डिया लग अछि । एकर पञ्जीकृत कार्यालय चेन्नई तथा तमिलनाडुमे अछि आ व्यावसायिक कार्यालय गुडगाँव हरियाणा मे अछि । ई अपन सेवासभ सन २००५, मईसँ शुरू केलक तथा सन् २०१२ धरि ई बाजार हिस ...
महिन्द्रा एण्ड महिन्द्रा लिमिटेड
महिन्द्रा एण्ड महिन्द्रा लिमिटेड मुम्बई स्थित महिन्द्रा समूहक कम्पनी छी । एकर स्थापना सन् १९४५ मे लुधियानामे महिन्द्रा एण्ड महिन्द्रा नाम सँ केसी महिन्द्रा आ जेसी महिन्द्रा नामक दुई भाइसभ मलिक गुलाम मोहम्मदक साथ मिल क केनए छल । आजादीक बाद मलिक गु ...
आइटिसी लिमिटेड
आइटिसी लिमिटेड, भारतमे एक तम्बाकू कम्पनी छी । सन् १९१० मे अङ्ग्रेजी तम्बाकू कम्पनी इम्पेरियल एकर गठन केनए छल । एकर वार्षिक कारोबार $४.७५ बिलियन अछि । ई भारतक निजी कम्पनीसभमे कर-पूर्व लाभक दृष्टिसँ दोसर स्थान पर आवैत अछि । सन् २०१३ मे एक प्रतिवेदन ...
बैजनाथ गाउँपालिका
बैजनाथ गाउँपालिका बाँके जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बाँके जिलामे साविकक चिसापानी, नौबस्ता, बनकट्वा आ टिटिहिरिया गाउँ विकास समितिसभके मिलाए बैजनाथ गाउँपालिका ...
जानकी गाउँपालिका
जानकी गाउँपालिका बाँके जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बाँके जिलामे साविकक नेपालगञ्ज, साईगाँउ, बेलभार, बेलहरी, खजुराखूर्द आ गनापुर गाउँ विकास समितिसभके मिलाए जान ...
जगन्नाथ मन्दिर,पुरी
पुरीक श्री जगन्नाथ मन्दिर एकटा हिन्दु मन्दिर छी, जे भगवान जगन्नाथ के समर्पित रहल अछि । ई भारतक ओड़िशा राज्यक तटवर्ती शहर पुरीमे अवास्थित रहल अछि । जगन्नाथ शब्दक अर्थ जगतक स्वामी होइत अछि । भगवान श्रीकृष्ण नगरीके जगन्नाथपुरी या पुरी कहल जाइत अछि । ...
कुमारीघर
कुमारीघर काठमाडौँ दरवार क्षेत्रमे अवस्थित अछि। हनुमानढोका नामसँ सेहो प्रसिद्ध ई दरवार क्षेत्रमे रहल अन्य ऐतिहासिक भवन आ मन्दिरसभ राजा रत्न मल्लसँ पृथ्वीवीरविक्रम शाहक पालातक निर्माण कएल अछि। ओ क्षेत्रमे अन्य महत्वपूर्ण स्मारकसभ अछि तलेजु मन्दिर,ज ...
सोमनाथ मन्दिर
सोमनाथ मन्दिर एकटा महत्वपूर्ण हिन्दू मन्दिर अछि जकर गिनती १२ ज्योतिर्लिङ्गसभमे सर्वप्रथम ज्योतिर्लिङ्गक रूपमे होइत अछि । गुजरातक सौराष्ट्र क्षेत्रक वेरावल बन्दरगाहमे स्थित ई मन्दिरक बारेमे कहल जाइत अछि की एकर निर्माण स्वयं चन्द्रदेव केनए छलाह । ए ...
काशी विश्वनाथ मन्दिर
काशी विश्वनाथ मन्दिर बाह्र ज्योतिर्लिङ्गसभमे सँ एक छी । ई मन्दिर वाराणसीमे अवस्थित अछि । यह मन्दिर हजारो वर्षसँ वाराणसीमे अवस्थित अछि । काशी विश्वनाथ मन्दिर कऽ हिन्दू धर्ममें एक विशिष्ट स्थान अछि । ऐहन मानल जाइत अछि कि एक बेर एहि मन्दिरक दर्शन ...
जुबली हिल्स
जुबली हिल्स पश्चिम हैदराबाद, तेलङ्गानाएक समृद्ध उपनगरीय क्षेत्र छी। ई भारतक सब सँ महग वाणिज्यिक आ आवासीय स्थानसभमे सँ एक छी जतय मूल जमीन मूल्यसभ ₹ २००,००० प्रति वर्ग यार्ड धरि पुगैत अछि। सन् २००५ मे शहरमे ६ एकड जमीन लगभग ₹ ३,३४०,०००,००० मे बेचल ग ...
खाजा
खाजा एक प्रकारक पकवान छी जे मुख्यतः मैदा, चीनी, घी या डालडासँ बनायल जाइत अछि । ई पूर्वी भारतके बिहार, उडिसा तथा पश्चिम बङ्गालमे बहुत लोकप्रिय अछि । ई पकवान एक समय मौर्य साम्राज्यक अङ्ग छल । कहल जाइत अछि कि दुई हजार वर्ष पूर्व ई क्षेत्रसभक उपजाऊ इ ...
ओडिशा
ओडिशा / ɒ ˈ r ɪ s ə / आकृति:IPA-or) भारतक पूर्वी तटमे अवस्थित एक राज्य छी । उडिसाक उत्तरमे झारखण्ड, उत्तर पूर्वमे पश्चिम बङ्गाल दक्षिणमे आन्ध्र प्रदेश आर पश्चिममे छत्तिसगढद्वारा घेरल अछि तथा पूर्वमे बङ्गालक खाडी अछि । ओडिशा समुन्द्र तटसँ लगभग ४८० ...
कुतुब मीनार
कुतुब मीनार भारत मे दक्षिण दिल्ली शहरक महरौली भागमे स्थित, ईंटासँ बनल विश्व कऽ सबसँ ऊँच मीनार छी। एकर ऊँचाई ७२.५ मीटर आ व्यास १४.३ मीटर अछि, जे ऊपर जाकऽ शिखर पर २.७५ मीटर भऽ जाइत अछि। एहिमे ३७९ सिढी अछि। मीनारक चारु दिस बनल भारतीय कलाके बहुतो उत् ...
जन्तर मन्तर, दिल्ली
जन्तर मन्तर, "यन्त्र मन्त्र" कऽ अपभ्रन्श रूप छी। सवाई जयसिंह द्वारा एही प्रकारक वेधशालासभक निर्माण जयपुर, उज्जैन, मथुरा, दिल्ली आर वाराणसीमे सेहो कएल गेल छल। पहिल वेधशाला १७२४ मे दिल्लीमे बनल। एकर १० वर्षक बाद जयपुरमे जन्तर मन्तरक निर्माण भेल छल। ...
इन्डिया गेट
इन्डिया गेट भारतक राजधानी नयाँ दिल्लीक राजपथमे अवस्थित ४३ मीटर उँच द्वार छी। ई द्वारक निर्माण प्रथम विश्वयुद्ध आर अफगान युद्धमे शहीद भेल सैनिकसभक स्मृतिमे निर्माण कएल गेल अछि।
शान्तिनगर गाउँपालिका
शान्तिनगर गाउँपालिका दाङ जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद दाङ जिलामे साविकक शान्तिनगर गा.वि.स., बाघमारे गा.वि.स. आ धनौरी गाउँ विकास समितिसभके मिलाए शान्तिनगर गाउँ ...
दंगीशरण गाउँपालिका
दंगीशरण गाउँपालिका दाङ जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद दाङ जिलामे साविकक हेकुली गा.वि.स. गोल्टाकुरी, दाङ आ श्रीगाँउ, दाङ गाउँ विकास समितिसभके मिलाए दंगीशरण गाउँप ...
योगेन्द्र प्रसाद यादव
योगेन्द्र प्रसाद यादव, भाषिकी,सिरहा, नेपाल 1946- 1998 ई. मे जर्मनीसँ प्रकाशित इशुज इन मैथिली सिंटैक्स आ टॉपिक्स इन नेपालीज लिग्विस्टिक्स, रीडिंग्स इन मैथिली लंगुएज- लिटरेचर एण्ड कल्चर आ लेक्सीग्राफी इन नेपाल सम्पादित प्रकाशित। नेपाल राजकीय प्रज्ञ ...
नेपाली भाषा
नेपाली भाषा नेपालक राष्ट्रभाषा, माध्यम वा सम्पर्क भाषा तथा भारत, भुटान आ बर्माक किछ भागमे मातृभाषाक रूपमे बाजल जाइवाला भाषा छी । ई भाषा भारोपेली भाषा परिवार समूहमे अबैत अछि । ई भाषा नेपाल आ भारतक आधिकारिक भाषा सेहो छी । नेपालक करिब आधा जनसङ्ख्या ...
बेइजिङ
बेइजिङ चीनक राजधानी, दोसर पैग तथा ऐतिहासिक महत्वपूर्ण सहर छी । कला, संस्कृति आर सभ्यताक केन्द्रसमेत रहल पाँच हजार वर्षक इतिहास राखल एहि सहरमे परम्परा आर आधुनिकताक सङ्गम तथा समिश्रण रहल अछि । केन्द्रीय राजनैतिक केन्द्र बेइजिङ अपन परम्परागत मूल्य आ ...
राष्ट्रिय मानव अधिकार आयोग (नेपाल)
राष्ट्रिय मानव अधिकार आयोग नेपालक एक स्वतन्त्र आ स्वशासित सार्वजनिक निकाय छी । मानव अधिकार ऐन १९९७ इ.सं., २०५३ वि.सं.मे आधारीत रहैत ई संस्थाक सन २०००मे स्थापना भेछल । नेपालक अन्तरिम संबिधान २०६३ वि.सं. २००७ इ.सं. द्वारा राष्ट्रिय मानव अधिकार आयोग ...
पाल वंश
पाल साम्राज्य साम्राज्यवादी शक्ति छल, जे पूर्व प्राचीन समयमे भारतीय उपमहाद्वीपमे अवस्थित छल, जकर उत्पति बङ्गालमे भेल। एकरसभक नाम एकर शासक वंशक नाम पर राखल गेल अछि, जकर शासककेँ नामक अन्तमे पाल प्रत्यय लागल रहैत अछि । ओसभ महायाना आ तान्त्रिक बुद्ध ...
शीतल झा
शीतल झा, नेपाल शीतल झा, पिताक नाम–स्व. लक्ष्मी कांत झा, माताक नाम–स्व. दाई रानी झा, जन्म स्थान–सुगामधुकरही–५, ग्राम–नरहिया,धनुषा, नेपाल।, वर्तमान बसोबास–जनक पुर–६, जानकीनगर पगला धर्मशाला, महाराज सागरसँ दक्षिण, जिला धनुषा, नेपाल।, जन्म –२०१२/०१/०१ ...
महाकाली नगरपालिका
महाकाली नगरपालिका नेपालक दार्चुला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद दार्चुला जिलामे साविकक अपी नगरपालिका आ दत्तुगाउँ विकास समितिसभके मिलाए महाकाली नगरपालिका बनाएल ...
रास्कोट नगरपालिका
रास्कोट नगरपालिका नेपालक कालिकोट जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद कालिकोट जिलामे साविकक सिपखाना, फुकोट आ सिउनागाउँ विकास समितिसभके मिलाए रास्कोट नगरपालिका बनाएल ग ...
तिलागुफा नगरपालिका
तिलागुफा नगरपालिका नेपालक कालिकोट जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद कालिकोट जिलामे साविकक फोईमहादेव, राँचुली, जुबिथाँ आ छाप्रे, कालीकोटगाउँ विकास समितिसभके मिलाए त ...
दुधकोशी गाउँपालिका
दुधकोशी गाउँपालिका नेपालक सोलुखुम्बु जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सोलुखुम्बुमे साविकक जुभिङ, बासा, काकु आ बाकु गाउँ विकास समितिसभके मिलाए दुधकोशी गाउँपालिका ब ...
लेकबेसी नगरपालिका
लेकबेसी नगरपालिका नेपालक सुर्खेत जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सुर्खेत जिलामे साविकक लेखफर्सा, दशरथपुर, नेटा, कल्यान आ साटाखानीगाउँ विकास समितिसभके मिलाए लेकबे ...
छेडागाड नगरपालिका
छेडागाड नगरपालिका नेपालक जाजरकोट जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद जाजरकोट जिलामे साविकक साल्मा, दसेरा, सुवानावाली, झाप्रा, कार्कीगाउँ आ पजारुगाउँ विकास समितिसभके ...
शैल्यशिखर नगरपालिका
शैल्यशिखर नगरपालिका नेपालक दार्चुला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद दार्चुला जिलामे साविकक शिखर, देथला, रानीशिखर, ग्वानी, बोहरीगाउँ आ गोकुलेश्वरगाउँ विकास समितिस ...
गुर्भाकोट नगरपालिका
गुर्भाकोट नगरपालिका नेपालक सुर्खेत जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सुर्खेत जिलामे साविकक शुभाघाट गंगामाला नगरपालिका, मालारानी, धारापानी आ सहारेगाउँ विकास समितिसभ ...
बारबर्दिया नगरपालिका
बारबर्दिया नेपालक बर्दिया जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बर्दिया जिलामे साविकक धधबार, मगरागढी, पदनाहा आ बनियाभार गाउँ विकास समितिसभके मिलाए बारबर्दिया नगरपालिका ...
मालारानी गाउँपालिका
मालारानी गाउँपालिका नेपालक अर्घाखाँची जिलामे अवस्थित अछि। वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद अर्घाखाँची जिलामे साविकक अर्घातोसक, मरेङक, खन, खनदह, बाँगी, हंशपूर आ गोखुङ्गा गाउँ विकास समि ...
डायमण्ड शमशेर राणा
डायमण्ड शमशेर राणा एकटा नेपाली लेखक आओर राजनीतिक कार्यकर्ता छल जे अपन प्रशंसित उपन्याससभ बसन्ती आओर सेतो बाघ के लेल परिचित छल।
युएस-बंगला विमान दुर्घटना
युएस-बंगला विमानसेवा फ्लाइट २११ २०७४ फागुन २८ मे ढाकासँ काठमाडौं आएल विमान त्रिभुवन अन्तर्राष्ट्रिय विमानस्थलमे दुर्घटना भेछल । विमान दुर्घटनामे ७१ जना यात्रुसभ मध्य विमानमे सवार चादलक सदस्यसहित ५१ गोटेक मृत्यु भेछल बाँकी २० गोटे घायल भेछल । दुर् ...
ठाकुरबाबा नगरपालिका
ठाकुरबाबा नगरपालिका नेपालक बर्दिया जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बर्दिया जिलामे साविकक बबई, शिवपुर, बर्दिया आ ठाकुरद्वारा गाउँ विकास समितिसभके मिलाए ठाकुरबाबा ...
बबई गाउँपालिका
बबई गाउँपालिका दाङ जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद दाङ जिलामे साविकक पुरन्धारा गा.वि.स. आ पञ्चकुले गा.वि.स. गाउँ विकास समितिसभके मिलाए बबई गाउँपालिका बनाएल गेल अ ...
महालेखापरीक्षक कार्यालय
सन् १९५८ म नेपालक संविधान अनुसार पहिल महालेखापरीक्षक नियुक्ति सँग महालेखापरीक्षकक कार्यालय क स्थापना कएल गेछल । महालेखापरीक्षकक कार्यालय सरकारि कार्यालय, निकाय तथा सरकारि स्वामित्व वा लगानी भेल संस्थाक लेखापरीक्षण आ लेखापरीक्षण नियुक्त करवाला कार ...
शुद्धोधन गाउँपालिका
शुद्धोधन गाउँपालिका रुपन्देही जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद रुपन्देही जिलामे साविकक वगाह, मान पकडी, सौफर्साटिकर आ मानमटेरिया गाउँ विकास समितिसभके मिलाए शुद्धोध ...
कुमाउँ मण्डल
कुमाउँ मण्डल भारतक उत्तराखण्ड राज्यक दुई प्रमुख मण्डलसभमे सँ एक छी । अन्य मण्डल छी गढ़वाल । कुमाउँ मण्डलमे भारतक उत्तराखण्ड राज्यक निम्न जिला अबैत अछि:- अल्मोड़ा पिथौरागढ़ नैनीताल उधमसिंह नगर बागेश्वर चम्पावत कुमाउँक उत्तरमे तिब्बत, पूर्वमे नेपाल ...
उधम सिंह नगर जिला
उधम सिंह नगर जिला भारतक उत्तराखण्ड राज्यक कुमाऊँ मण्डल अन्तर्गत अवस्थित एक जिला छी । उधम सिंह नगर जिलाक मुख्यालय रुद्रपुरमे अवस्थित अछि । उधम सिंह नगर जिला अपन सांस्कृतिक विरासत, हस्तकला, खानपान आ वन्य जीवनक लेल सम्पूर्ण राज्यमे प्रसिद्ध अछि । ई ...
मायादेवी मन्दिर, लुम्बिनी
मायादेवी मन्दिर एक प्राचीन बौद्ध मन्दिर छी, जे युनेस्को कऽ विश्व सम्पदा सूचीमे सुचिकृत अछि । ई पवित्र धार्मिक मन्दिर नेपालक लुम्बिनीमे अवस्थित अछि । ई लुम्बिनीएक मुख्य मन्दिर छी आ परम्परागत रुपसँ गौतम बुद्धक जन्मस्थान मानल जाइत अछि । मन्दिर परिसर ...
रोहिणी गाउँपालिका
रोहिणी गाउँपालिका रुपन्देही जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद रुपन्देही जिलामे साविकक वगाह, पोखरभिण्डी, धकधइ, बोदवार, छिपागढ आ पजरकट्टी गाउँ विकास समितिसभके मिलाए ...
सरस्वती
सरस्वती हिन्दू धर्मक मुख्य देवीसभमे सँ एक छी । ओ ब्रह्माक मानसपुत्री छी जे विद्याक अधिष्ठात्री देवी मानल गेल अछि । हिनकर नामान्तर शतरूपा सेहो छी । एकर अन्य पर्याय अछि, वाणी, वाग्देवी, भारती, शारदा, वागेश्वरी इत्यादि । देवी सरस्वती शुक्लवर्ण, श्वे ...
छुरिम शेर्पा
छुरिम शेर्पा एकटा नेपाली पर्वतारोही छि आ एक ही ऋतु में दुई बेर सगरमाथा पर चढै वाली पहिल महिला छि, जिनका सन् २०१३ में गिनीज बुक अफ वर्ल्ड रेकर्ड द्वारा सत्यापित कएल गेल छल। ओ सन् २०१२ में ई उपलब्धि के पूरा केनए छल, १२ मई आ १९ मई में सगरमाथा पर चढल ...
लोसार
लोसार, अन्य नाम: लोसर, ल्योसार या ल्होसार, विशेषत: तिब्बती, नेपालको शेर्पा, गुरुङ आ तामाङ जातीके नयाँ वर्षक रुपमे मनावल नेपालक एक मुख्य पर्व छी । लोसार बौद्ध धर्म अनुयायी तामाङ्ग, शेर्पा, गुरुङ, थकाली आदि जाती महत्वपूर्ण पर्वक रूपमे मनावैत अछि। ई ...
सम्भोट लिपि
सम्भोट लिपि सातम शताब्दीमे तिब्बतक धर्म राजा स्रोङ्चन गम्पो कऽ मन्त्री थोन्मि सम्भोटद्वारा विकास कएल लिपि छी । सम्भोटद्वारा राजाक अज्ञानुसार भारतक विद्वान लिपिकारसभ सँ शब्द-विद्याक ज्ञान हासिल करि तिब्बतमे वापिस अएलाक बाद अविष्कार केनए छल । ई लिप ...
दुर्गा सप्तशतीक सिद्ध-मन्त्र
दुर्गा सप्तशतीक सिद्ध-मन्त्र क अर्थ होयेत अछि कि जे मन्त्र माँ दुर्गा कs लेल प्रयुक्त कएल जाएत अछि अर्थात माँ दुर्गा कs नमन करति हुनकर चरणमे अपनाक समर्पित करति हुनकर सिद्ध मन्त्रक जाप करला पर माँ दुर्गा प्रशन्न होएत अपन भक्त कs इच्छित फल प्राप्ति ...


text:
नवका- पुरनका लेख सर्च करु...
सौराठ सभा 24 जून सं...
पहिने सौराठ सभा के एहि सभागाछी मे खुब रमन-चमन रहय छल. हमर गाम दरभंगा सं रहिका जाए के रास्ता मे अछि. हमरा याद अछि जे आई सं 15-20 साल पहिने धरि एहिठाम लगन भरि मेला जकां माहौल रहैत छल. दूर-दूर सं लोक आबैत छलखिन्ह. सरकारक तरफ सं विशेष रूप सं सभागाछी जाए लेल स्पेशल बस चलाएल जाएत छल. चारु कात रेशमी कुर्ता... ललका धोती... ललका पाग पहिनने... हाथ मे बेंत आओर पान चबाबैत लोक. दुनिया भर मे रहय वाला मैथिल ब्राह्मण शादी के लेल एहि ठाम आबैत छलाह. एहिठाम दूल्हा के संग हुनकर परिवार के लोक सभ आबि सभागाछी मे आमक गाछक नीचा बैसय छलाह. कन्या पक्ष के लोक सेहो आबय छलाह. वर पक्ष आओर कन्या पक्ष के बीच शास्त्र-वेद... पढ़ाई- लिखाई पर चर्चा होएत छल. जतेक पढ़ल लिखल वर... ओतेक मांग. हुनका ठाम ओतेक भीड़.
कई बेर त एकहिं वर पर कइटा कन्या पक्ष वाला लागि जाए छलाह. एहन स्थिति मे एहिठाम जोरगर लोक... पाईवाला लोक वर पक्ष के ई कहि अपना पक्ष मे करय लगलाह जे हम सुन्नर... गुणवती लड़की के संग अहां के मोटर गाड़ी... सोना-गहना... खेत... रुपया-पैसा सेहो देब. इलाका मे हमर ई दबदबा अछि त हमर ई प्रतिष्ठा अछि. हमर समांग एतेक पढ़ल-लिखल छथि त ओ फलां-फलां विभाग मे काज करैत छथि. वर पक्ष के अपना पक्ष मे करय लेल कन्या पक्ष के लोक हर संभव जतन करय लगलाह. मिथिला मे दहेज प्रथा एहिठाम सं जोर पकड़ल.
पहिने त शादी योग्य सभ वर पक्ष आओर कन्या पक्ष के लोक एतय जुटय छलखिन्ह. मुदा आब एहिठाम गिनल-चुनल लोक आबय छथिन्ह. आब त गाम-घर पर बैसले-बैसल सभ तय करि लेल जाएत अछि. कन्या के शादी योग्य होएतहिं वर के तलाश शुरू भs जाएत अछि. एहि बातक खोज शुरू भs जाएत अछि कि कोन गाम मे कोन-कोन योग्य लड़का अछि. किनकर बालक नीक पद पर काज कs रहल छथि. कोन लड़का नीक पाई कमा रहल छथि. पता लगतहिं सूत्र तलाश... नेटवर्क जोड़ि वर पक्ष के पक्ष मे करय के कोशिश कएल जाएत अछि. एहन लोक के खोजल जाएत अछि जिनकर धाक वर पक्ष पर चलैत छनि. जिनकर उपकार के बोझक तर ओ दबल रहय छथिन्ह. ओहन लोक के पकड़ि वर पक्ष पर दबाव बनाएल जाएत अछि. वर पक्ष के कर्जा- परेशानी के बारे मे पता लगाएल जाएत अछि. ई सभ पता लगला के बाद ओहिठाम सं सेहो काज बनाबय के कोशिश कएल जाएत अछि. लड़की के लेल नीक... सुयोग्य वर के तलाश ओहिना नहिं पूरा होएत अछि. वर के लेल बड़ तिकड़म करय पड़ै छै.
पहिने त सौराठ सभा मे सभ होएत छल. आब त सभ किछ तय भ गेलाह के बाद लोक सिर्फ पंजीकार सं पंजी मिलान कs विआहक अनुमति लेबय लेल पहुंचय छथिन्ह. पंजीकार ई देखय छथिन्ह जे कन्या पक्ष ओर वर पक्ष के बीच सात पुरखा तक कोनो रक्त संबंध त नहिं छनि. पंजी व्यवस्था मे मातृकुल के ओर सं पांच पीढ़ी आओर पितृकुल के सात पीढ़ी... पुरखा तक खून के रिश्ता के देखल जाएत अछि. अगर एहि बीच मे कोनो संबंध निकलि जाएत अछि त फेर विआह नहि होएत अछि. रक्त संबंध निकलि गेलाह पर विआहक संबंध नहि जोड़ल जाएत अछि.
सौराठ सभा के चमक कम होए के एकटा कारण दहेज विरोधी आंदोलन के सेहो अछि. पिछला किछ साल सं एहिठाम दहेज विरोधी आंदोलन सं जुड़ल लोक सभ सेहो अपन झंडा-बैनर ल पहुंचि जाए छथिन्ह. ओ सभ लोक के दहेज के विरोध मे जागरूक करय छथिन्ह. बताबय छथिन्ह जे दहेज पढ़ल-लिखल... शिक्षित समाज के लेल कलंक अछि. असल मे दुनिया भर मे लोक सौराठ सभागाछी के दूल्हा बाजार नाम सं सेहो जानैत अछि. नौकरी के हिसाब सं दूल्हा... वरक कीमत लगाएल जाएत अछि. आईएएस... आईपीएस... एलाएड... बैंक... एसएससी... टीचर आओर कर्मचारी सभ के अलग-अलग रेट. शादी तय भेलाह के बाद गाम मे चर्चा सेहो होएत रहय छल छल जे फलां के एतेक पाई मिललन्हि... त फलां के विआह एतेक पाई मे तय भ गेल. ओना किछ लोक पर दहेज विरोधी आंदोलन के असर सेहो छनि. ओ आदर्श विआह पर जोर दैत छथिन्ह. एहन होबाको चाही.
6 टिप्पणियां:
- बेनामी14 जून 2009 को 11:25 am
Dear Sirs,जवाब देंहटाएं
Please include this news in your next issue of Hallo Mithila.
1. Shri D Shivanandan Jha took charge as new Police Commissioner of Mumbai today on 13.06.2009 from another bihari Hassan Gafoor, earlier police commissioner, who is promoted to DG.
2. Smt Mathili Jha is SP of Mira Road, a western suburb of Mumbai.
Dr. Arvind Jha
arvind.jha@gmail.com
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत
- बेनामी7 मार्च 2014 को 7:22 pm
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत


text:
दरभंगा। पर्यटन क दृष्टि स दरभंगा क विकास करबाक दिशा मे राज्य क सरकार एकटा आर डेग बढेलक अछि। कामेश्वर नगर स्थित राज परिवारक श्मशान स्थल माधेश्वर परिसर क विकास आ सौंदर्यीकरण लेल पर्यटन विभाग 6 करोड़ 66 लाख पांच हजार टका क स्वीकृति देलक अछि। ज्ञात हुए जे एहि परिसर मे राज परिवारक कईटा चिता पर भव्य मंदिर बनल अछि। सबस पुरान मंदिर महाराजा रुद्र सिंह क चिता पर अछि जखन कि सबस नव मंदिर महाराजा कामेश्वर सिंह क चिता पर बनल अछि। ओना एहि परिसर मे सबस बेसी भीड महाराजा रामेश्वर सिंह क चिता पर बनल रामेश्वरी श्यामा मंदिर मे रहैत अछि। दरभंगा क विधायक संजय सरावगी एहि संबंध मे विस्तार स जानकारी दैत कहला जे कामेश्वर नगर क विकास लेल ओ सतत प्रयत्नशील छथि। ओ कहला जे चौरंगीक विकास लेल सेहो योजना तैयार अछि। श्री सरावगी कहला जे सरकार कामेश्वर सिंह दरभंगा संस्कृत विश्वविद्यालय मुख्यालय स सटल पश्चिम स्थित सरोवर शुक्खी दिग्घी लेल सेहो एक करोड़ 64 लाख 87 हजार 900 टका स्वीकृत केलक अछि। ओ कहला जे एकरा दरभंगा शहर कए पर्यटन क मानचित्र पर अनबाक पैघ पहल कहल जा सकैत अछि। एकरा लेल ओ मुख्यमंत्री नीतीश कुमार, उप मुख्यमंत्री सुशील कुमार मोदी आ पर्यटन मंत्री सुनील कुमार पिंटू क प्रति आभार प्रकट केलथि।
श्री सरावगी कहला जे माधेश्वर परिसर लेल राशि दू चरण मे देल जाएत। पहिल बेर 4,53,56,500 टका ओ दोसर बेर 2,12,48,500 टका क काज होएत। प्रथम चरण लेल स्वीकृत कैल गेल राशि मे स तत्काल 3,59,70,700 टकाक निकासी आ व्यय क स्वीकृति सेहो भेट गेल अछि। दोसर दिस इसमाद क पहल क असर कहि सकैत छी जे शुक्खी दिग्घी लेल सेहो निर्धारित राशि क निकासी आ व्यय क स्वीकृति द देल गेल अछि। श्री सरावगी कहला जे एहि राशि स सरोवर क आसपास प्रकाश क व्यवस्था संगहि कछैर मे फुटपाथ क निर्माण, लैंडस्केपिंग, जेटी, मोटर वोट, पैडल वोट आदि क व्यवस्था होएत। उल्लेखनीय अछि जे पर्यटन विभाग ऐतिहासिक हराही पोखरि क सौंदर्यीकरण कार्य कए सेहो स्वीकृत केने अछि मुदा एखन धरि ओ जमीन पर नहि देखा रहल अछि। सौंदर्यीकरण क नाम पर मात्र किछु घाट क निर्माण भ सकल अछि आ आचार्य सुमन चौक लग एकटा द्वार बनाउल गेल अछि। एहन मे महत्वपूर्ण अछि जे माधेश्वर परिसर आ शुक्खी दिग्घी क बेहतर विकास तेज गति स कैल जाए आ दरभंगा कए प्रति सरकारक उदासीनता क आरोप धूमिल कैल जाए। एकर संगहि दूटा महत्वपूर्ण तथ्य पर गौर जरूर कैल जाए पहिल इ जे सौंदर्यीकरणक नाम पर महाराज शक्र सिंह द्वारा खोदाउल गेल पोखरी क आकार संग छोडछाड नहि कैल जाए, दोसर इ जे माधेश्वर परिसर मे बहुत एहन चिता अछि जाहि पर एखन धरि मंदिरक निर्माण नहि भ सकल अछि। सौंदर्यीकरणक नाम पर एहन चिता सब कए नष्ट नहि कैल जाए। ओकर सबहक संरक्षण क जरूरत अछि किया त ओ राज परिवार क धरोहर आ भावनात्मक महत्वक स्थल छी।
maithili news, mithila news, bihar news, latest bihar news, latest mithila news, latest maithili news, maithili newspaper


text:
भाषा साहित्य मे सर्वप्रथम मिथिला भाषामय इतिहास लिखि कए महामहोपाध्याय मुकुन्द झा बक्शी अमर भए गेलाह। कोनहुँ भाषा साहित्यक लेल इतिहास अनिवार्य मानल गेल अछि। कारण बिनु इतिहासक कोनहुँ भाषा साहित्यक रुप रेखा केँ विकास मे साहित्यक गतिविधि केँ निरुपित करब संभवे नहि अछि। ई मिथिलाक बहुविधि उल्लेख करैत मैथिली साहित्य केँ प्रांजल, संस्कृतनिष्ठ एवं विद्वतापूर्ण गतिशैलीक रुप मे प्रस्तुत कएलनि। डा.जयकान्त मिश्र हिनका गद्यक दोसर उत्थानक प्रतिनिधि मानलैन्हि।
प्रस्तुत निबंध मे शिक्षा ओकर व्यवस्था केर प्रसंग शंका एवं ओकर समाधानक उल्लेख अछि।इतिहास साक्षी अछि जे विश्वक मानचित्र पर भारत वर्षक स्थान, महत्व, उत्कृष्टता, एकर सांस्कृतिक आ शैक्षणिक उपलब्धिक कारणेँ स्वीकृत भेल। भारतीय जन जीवन मे शिक्षाक विशेष महत्व रहल अछि। तहू मध्य मिथिला जनपदक महत्व विशेष रुपेँ चर्चित रहल शिक्षाक प्रचार प्रसारक दृष्टि सँ। किन्तु आई शिक्षाक दिश जखन समस्त देश, सभ जातिक व्यक्ति, सभ समाजक चेष्टारत अछि। ओतहि मिथिला मे एखन धरि शिक्षाक दृष्टि सँ तत्परताक पूर्णतः अभाव देखैत छी। आ ओकर परिणाम अछि जे आई हमरा लोकनि दीन – हीन अवस्था मे पड़ल अछि। स्वतः प्रश्न उठैछ जे हमरा लोकनिक उन्नति कोना होएत। उन्नतिक मार्ग तँ अनेक अछि किन्तु हमरा लोकनि अंग्रेजक अनुकरण, ओकर रहन सहन, भेष भूषा मे तँ कएलहुँ। किन्तु ओकर शिक्षा प्रणाली, व्यवहार कुशलता, कार्यक क्षमता केर अनुकरण नहि कए सकलहुँ। संगहि जे क्यो ताहि दिस अग्रसर भेलाह तनिका सामाजिक उपहास सहए पड़लैन्हि आ हतोत्साहित भए उठलाह। एहने स्थिति मे कहल गेल जे- “अपना थिक ने अनकर नीक ने”। यथार्थतः हमरा लोकनिक सामाजिक परिवेश, व्यवस्था, चिन्तन धारा एहि उक्तिकेँ चरितार्थ करैछ।
शिक्षाकेँ शरीर, मन धर्म आ नीतिक बलेँ उत्पन्न शक्ति कहल गेल अछि। पुरुषार्थक उपलब्धि एहि शक्तिक बलेँ होइत रहल अछि। शारीरिक आ मानसिक शक्ति परस्पर एक दोसर पर आश्रित रहैछ। स्वस्थ शरीर मे निर्मल मनःस्थिति रहैत अछि तेंँ शारीरिक आ मानसिक स्थिति ताहि प्रकारेँ सम्बद्ध अछि। जे एक दोसराक अभाव मे स्वतः समाप्त भए जाएत। शारीरिक श्रम ओ शिक्षा प्रथमहि अनिवार्य अछि। किएक तँ स्वस्थ शरीरक अभाव मे मानसिक व्यापार, स्मरण शक्ति आदिक रास्ता स्वतः समाप्त भए जाइछ। तेँ मानसिक शिक्षार्थी शारीरिक व्यायाम ओ शक्ति पर मानसिक ह्रास नहि होअए दैत छथि। किन्तु संप्रति मैथिल जातिक बच्चा लोकनि मे मुख्यतः संस्कृतक छात्र लोकनि मे शारीरिक शक्तिक प्रति पूर्णतः उपेक्षा भाव देखैत छी। किएक तँ ओ लोकनि एकरा हास्यास्पद मानैत छथि आ दुर्व्यसन बुझैत छथि।
महामहोपाध्याय मुकुन्द झा बक्शी धार्मिक आ नैतिक शक्तिक प्रसंग अपन मंतव्य एहि शब्देँ व्यक्त कएलन्हि – “धार्मिक शिक्षा सँ नित्य नैमित्तिक काम्यकर्म्म सँ लय कए समस्त सत् (कर्तव्य) असत् (अकर्तव्य) कर्मक स्वरूप आओर फल समास (संक्षेप) व्यास (विस्तार) रुपेँ देखायब अभिप्रेत अछि।जकरा शरीर आओर मन दुहू सँ घनिष्ठ संबंध छैक। आओर नैतिक शिक्षा अर्थात् व्यावहारिक शिक्षा मे गुरु – शिष्यक परस्पर व्यवहार सँ लय कए समस्त नीति आओर पदार्थ विद्या (साइन्स) पर्यन्तक शिक्षा देल गेल अछि।” एहि उक्ति सँ स्पष्ट होइछ जे शरीर आओर मन मे घनिष्ठ संबंध एवं नैतिक अर्थात् व्यावहारिक शिक्षा मे नीति एवं विज्ञानक शिक्षाकेँ महत्व देल गेल अछि। लेखक महोदय केँ सभ सँ विशेष वेदना भेलैन्हि संस्कृत शिक्षाक दिश विरक्ति भाव आ अंग्रेजी शिक्षाक दिश अनुरक्ति भाव देखि। किएक तँ शिक्षा थिक ‘स्वान्तः सुखाय’। किन्तु आई मिथिला मे ई मूल रूप केर परित्याग कए काल्पनिक लोक मे विचरण कए रहल अछि। आ तकर परिणाम भेल जे मिथिला, मैथिल आ मैथिली निरंतर ह्रासोन्मुख होईत रहल। लेखकक व्यथा कथा एहि शब्द सँ स्पष्ट होइछ जे – “जाहि शिक्षा चतुष्टयक बलेँ तोहरा ओहिठाम प्रतिपक्षी भ आबि केओ कोनो विषय मध्य प्राप्त विजय भए नहि गेलाह अतएव तोहर नाम ‘मध्यन्ते रिपवोस्यमिति मिथिला’ राखल गेलहु से तँ आई शिक्षा कौशल शिक्षणार्थ परमुखप्रक्षी भए रहल छल।”
मैथिलीक दिन प्रतिदिन शारीरिक, नैतिक एवं धार्मिक शिक्षा सँ वंचित होएब अवश्य खेदक विषय अछि। स्वभिमान पर आघात अछि। किन्तु एकर इतिहास मात्र शिक्षाक आधार पर स्थापित रहल। किन्तु संप्रति जैँ उत्तरोत्तर एहि मे ह्रासता अबैत चल गेल तैँ मिथिलाक गौरव पर अनेक प्रश्न चिन्ह उपस्थित भए गेल। आई एकर मूल क्षति पर सेहो प्रश्न चिन्ह उपस्थित भए गेल। आब प्रश्न उठैछ जे मूल प्रति केकरा मानल जाए। यदि मानसिक शिक्षा सँ शास्त्रीय शिक्षा अभिप्रेत अछि तँ मिथिला एखनहुँँ अनेक जनपद सँ आगाँ अछि। एखनहुँ अनेकों आचार्य अपन रचना सँ, वैदुष्य सँ, बुद्धि वैभव सँ परंपरा स्थापित कए रहल अछि। तखन मिथिला केँ शिथिला कोना मानल जाए। एकर मूल कारण अछि जे संप्रति हमरा लोकनिक वैदुष्यक प्रति, शिक्षाक दिश ओतेक सचेष्ट नहि छी जतेक हमर परंपरा कहि रहल अछि आ जाहि प्रकारक युग चेतना कहि रहल अछि। आई विद्वताक अभाव अछि, किन्तु एकर परंपरा अत्यंत दृढ़ अछि। तंत्र, मंत्र, शास्त्र, व्याकरण, ज्योतिष छन्द, निरुक्ति आदिक प्रणेता लोकनि कुमारिल भट्ट, मंडन मिश्र, पक्षधर मिश्र, महेश ठाकुर, गोकुल नाथ उपाध्याय सँ लए महाराज मिथिलेश धरि साहित्यिक परंपराक प्रभाव अछि। जाहि शास्त्रीय परंपराक बलेँ शब्दार्थ ज्ञान केँ बूझि मैथिल बालक लोकनि गौरवान्वित छथि, यशस्वी छथि प्रायः ओकर मौलिक व्युत्पत्तिक अर्थ सँ ओतवे दूर धरि अपरिचित सेहो छथि। दृष्टांत स्वरूप वेद शास्त्रक अध्यापक उपाध्याय कहवैत छलाह। किन्तु आई वेदशास्त्र सँ अपरिचित झा कहवैत छथि। श्रुति स्मृतिक ज्ञाता मिश्र कहवैत छलाह किन्तु आई मिश्र उपाधिधारी श्रुतिस्मृतिक अल्पज्ञानो सँ वंचित छथि। एकर मूल मे अछि मानसिक शिक्षाक प्रधान अंग मनन शक्तिक अभाव। एहि प्रकारें महामहोपाध्याय मुकुन्द झा बक्शी मिथिला मे व्याप्त शिक्षाक उत्तरोत्तर ह्रास देखि चिन्ता व्यक्त कएलैन्हि। मैथिल संस्कृतिक रक्षार्थ मिथिला जनपद मे पूर्वक अपेक्षा शिक्षाक प्रति अथवा पूर्व रीतिक परंपरा मे शिक्षाक लेल शारीरिक, मानसिक, नैतिक आ धार्मिक शक्तिक उपयोगक आवश्यकता पर विचार कएलैन्हि। संगहि पूर्वक अपेक्षा मिथिला जनपद केँ, मैथिलीक गौरव केँ एहि ठामक सभ्यता आ संस्कृति केँ विशेष समृद्ध सर्वाशतः उन्नतिक कामना कएलैन्हि। प्रस्तुत गद्य मैथिली साहित्यिक स्तंभ अछि। कारण शैली, भाषा, विचार एवं उपस्थापन रीति केर संगहि प्रौढ़ गद्य, सुनिश्चित विचारधारा एहि मे सर्वत्र परिलक्षित होइछ।


text:
मैथिली रंगमंच आ फिल्मक अग्रणी कलाकार रंजू झा आब नहीं रहली। जनकपुर के रामानन्द चौक पर 30 अप्रैल के भेल बम धमाका में 4 आन मैथिल सहित रंजू जी शहीद भ गेलीह।
जनकपुर, नेपालमें रहय वाली 35 वर्षीय रंजू झा स्थानीय कला आ थियेटरक दुनिया में एक जानल मानल नाम छल जे नेपाली आर मैथिली रंगमंच, टेलिवीजन आर फ़िल्मक एक्टा उभरैत नीक कलाकारा छलीह ।
विना कोनो औपचारिक प्रशिक्षण के रंजू झा जन्मजात प्रतिभाशाली कलाकार छलीह जे अपन मधुर आवाज आ नीक अभिनय सं अपन नाम समस्त कलाप्रेमी के मन-मस्तिष्क पर अमिट छाप छोड़ि चलि गेलिह। मिथिला के एकटा गरीब परिवार में हिनकर जन्म भेल रहनि, त्यां अपन पढाइ लिखाई गामक स्कूल में भेल रहय। 10 वर्ष पहिने रंजू के सम्पर्क प्रसिद्ध थियेटर कर्मी महेन्द्र मलंगिया सं भेल आ हुनका सं अपन नाटक “काठकलोक”में गएबाक मौका देबै लेल निवेदन केने रहथि। कला के पारखी मलंगिया जी वोहि नाटक में मुख्य भूमिका दए रंजू जी के रंगमंच सं जोड़ि देलखिन। एकटा सामान्य मैथिली कन्या अपन सुमधुर आवाज के संग नीक नीक कलाकारक सूची में शामिल भए गेलि।
बाद में रंजू जी सर्वाधिक सफ़ल कलाकार मदन कॄष्ण एवं हरिवंश के संग बीबीसी मीडिया एक्शन द्वारा प्रस्तुत सीरियल “सृष्टि” आ “कथा मिथो सारंगिको” में काज कैलथि। एतबा टा नहिं, रंजू जी दीपक रौनियारक निर्देशन में बनल फ़िल्म “ चौकठि” में सेहो काज केलनि जाहिमें हुनक अभिनयक खूब प्रशंसा भेल। रंजू जी कयकटा मैथिली नाटकमें काज केलनि अछि जाहिमें “ ओखलि मूंह देखैछी”, ‘छुतहा घैल”,” गाम नहिं कटैया”, “ पूस जाड़ कि माघ जाड़”, बिरजू बिल्टु अबाबू” आ “ प्रेत चाहे असोज” प्रमुख अहि।
रंगमंच के अलावा, रंजू जी मैथिली सिनेमा सं नीक जका जुड़ल छलीह। रंजू जी कयकटा मैथिली फ़िल्म में सेहो अभिनय केलनि । हुनका द्वारा अभिनित किछु मैथिल फ़िल्मक नाम अहि- “ अहांके आंचल”,, ‘सेनुर”, आ “पिया करब गोहार” आदि ( संदर्भ-द इन्डियन एक्सप्रेस)। विकास झा द्वारा निर्देशित फ़िल्म “ मुखिया जी” रंजू जीक अन्तिम फ़िल्म अहि।
रंजू जी थियेटर आ कला के क्षेत्र में एकटा पैघ नाम प्रतिभा छलिह। हुनकर असामयिक निधन सं मैथिली फ़िल्म इन्ड्स्ट्रीज के खूब क्षति भेल अछि जकर पूर्ति नहिं कएल जा सकैत अछि। - भास्कर झा


text:
ⓘ नारीवाद
नारीवाद राजनैतिक आन्दोलनक एक सामाजिक सिद्धान्त छी जे नारीसभक अनुभवसभसँ जनित अछि । मुदा मूल रूपसँ ई सामाजिक सम्बन्धसँ अनुप्रेरित अछि मुदा कयन नारीवादी विद्वानक मुख्य मुद्दा लैङ्गिक असमानता आ महिलाक अधिकार इत्यादि पर बेसी जोड़ दैत अछि ।
नारीवादी सिद्धान्तसभक उद्देश्य लैङ्गिक असमानताक प्रकृति आ कारणसभके समझनाए तथा एकर फलस्वरूप जन्म होमएवला लैङ्गिक भेदभावक राजनीति आ शक्ति सन्तुलनक सिद्धान्तसभ पर एकर असरक व्याख्या केनाए छी । नारी विमर्श सम्बन्धी राजनैतिक प्रचारसभक जोड़ प्रजनन सम्बन्धी अधिकार, घरेलु हिंसा, मातृत्व अवकाश, समान वेतन सम्बन्धी अधिकार, महिला यौनाङ्ग कर्तन, भेदभाव आ यौन हिंसा पर केन्द्रित अछि ।
आधुनिक नारीवादी विमर्शक मुख्य आलोचना सबदिने सँ याह रहल अछि कि एकर सिद्धान्त आ दर्शन मुख्य रूपसँ पश्चिमी मूल्य आ दर्शन पर आधारित रहल अछि । मुदा जमीनी स्तर पर नारीवादी विमर्श हरेक देश आ भौगोलिक सीमासभने अपन स्तरपर सक्रिय रहैत अछि आ हरेक क्षेत्रक नारीवादी विमर्शक अपनी खास समस्यासभ होइत अछि ।


text:
कल्लोलिनी कोलकाता प्रवासी मैथिली भाषी लोकनि एहि महानगर मे अनेक उल्लेखनीय काज केलनि अछि. एखनो दर्जनाधिक मैथिल संस्था सब साहित्यिक, सांस्कृतिक आ समाजसेवा काज मे लागल अछि. एहि मे 'मिथिला सेवा ट्रस्ट' पछिला किछु बरख सं तेजी सं अभरल अछि. बीतल 18-19 जनवरी कें दू दिवसीय वार्षिकोत्सवक आयोजन कएलक जाहि मे संकीर्तन ओ मिथिला विभूति पर्व समारोह सुसम्पन्न भेल. एहि अवसर पर बागुईआटी प्रक्षेत्र सहित कोलकाता केर विभिन्न इलाका मे रहनिहार मैथिल लोकनि उपस्थित भेलाह.
पहिल दिन संकीर्तन मे महानगरक मैथिली भाषी मंडली सब द्वारा सामूहिक हनुमान चालीसा पाठ ओ अखण्ड अष्टजाम आयोजित भेल. दिनभरि विद्यापति प्रतिमा क्षेत्र सहित महादेव मंदिर प्रांगण भक्तिमय माहौल सं तीतल रहल. सांझ सं लोक सब प्रसाद ग्रहण करैत घर घूरैत गेलाह. जखन कि अष्टजाम अगिला दिन धरि जारी रहल. एहि मे महिला लोकनिक सहभागिता सेहो अकानल जएबा योग्य रहल.
दोसर दिन मिथिला विभूति पर्व समारोह राखल गेल छल जकर पहिल सत्र मे गणमान्य लोकनिक अभिभाषण भेल आ हुनका सभक सम्मान कएल गेल. शिक्षाविद भोगेन्द्र झा द्वारा उद्घाटित समारोहक पहिल सत्र मे लक्ष्मण झा सागर, श्रीमती शैल झा सागर, नबोनारायण मिश्र, रत्नेश्वर झा, प्रह्लाद सिंह, पार्थ सरकार, संतोष कुमार मधुप, अशोक झा भोली, शिवचरण शुक्ल ओ रूपेश त्योंथ अपन वक्तव्य रखलनि. एहि अवसर पर 'बाबू साहेब चौधरी सम्मान' जीवेन्द्र मिश्र ओ 'मिथिला संकीर्तन मंडली सम्मान' हेम कान्त झा 'प्यासा' कें देल गेलनि. एहि सत्रक संचालन ट्रस्ट केर चेयरमैन रमाकान्त झा केलनि.
एकर पश्चात् रामसेवक ठाकुर, माधव राय, ज्योति प्रभा आदि अनेक नामचीन कलाकार द्वारा मैथिली सांस्कृतिक आयोजन भेल. भारी संख्या मे मैथिलगण जुटि संगीतमय सांस्कृतिक संध्याक आनंद उठबैत गेलाह. ज्ञात हो जे बीतल कतिपय साल सं ट्रस्ट केर एहि वार्षिक आयोजनक लोक बाट तकैत रहैत छथि.
ट्रस्टक चेयरमैन रमाकान्त झा मिथिमीडिया कें जनओलनि जे संकीर्तन सं शुरू भेल ई प्रयास समाजक सहयोग सं आगू बढ़ैत रहल अछि. महादेव मंदिर लग विद्यापतिक प्रतिमा स्थापना सं ल' ई समारोह अपन व्यापकता बनओने अछि. रमाकान्त बाबू आगू साहित्यिक अनुष्ठान ओ आयोजनक अभिलाषा सेहो प्रकट केलनि.
सांस्कृतिक अनुष्ठान सं पहिने जरूरतमंद लोकनि मे ट्रस्ट दिस सं कंबल वितरण सेहो कएल गेल. एहि आयोजन मे शिव चरण शुक्ल, धीरज झा, गोविन्द झा, गौरीशंकर चौधरी, प्रमोद झा, विजयकान्त झा, प्रदीप कुमार झा, विमल झा, ललन राय, राकेश राय, सुनील कुमार झा, आलोक कुमार झा, अमरनाथ मिश्र, धनंजय झा, शिवचन्द्र मिश्र, महानन्द झा, सत्यनारायण झा, उग्रनाथ झा, श्याम मिश्र, अमित कुमार झा, विनोद यादव, सुधीर चौधरी, कुशेन्द्र झा, दीपक झा, श्यामानन्द झा, सुनील कुमार चौधरी, दिलीप झा, शिव शंकर झा, मिश्रीलाल झा, रमेश मिश्र, शंकर झा सहित ट्रस्टक सब कार्यकर्ता लोकनि भरपूर सहयोग करैत देखल गेलाह.
सांस्कृतिक अनुष्ठान सं पहिने जरूरतमंद लोकनि मे ट्रस्ट दिस सं कंबल वितरण सेहो कएल गेल. एहि आयोजन मे शिव चरण शुक्ल, धीरज झा, गोविन्द झा, गौरीशंकर चौधरी, प्रमोद झा, विजयकान्त झा, प्रदीप कुमार झा, विमल झा, ललन राय, राकेश राय, सुनील कुमार झा, आलोक कुमार झा, अमरनाथ मिश्र, धनंजय झा, शिवचन्द्र मिश्र, महानन्द झा, सत्यनारायण झा, उग्रनाथ झा, श्याम मिश्र, अमित कुमार झा, विनोद यादव, सुधीर चौधरी, कुशेन्द्र झा, दीपक झा, श्यामानन्द झा, सुनील कुमार चौधरी, दिलीप झा, शिव शंकर झा, मिश्रीलाल झा, रमेश मिश्र, शंकर झा सहित ट्रस्टक सब कार्यकर्ता लोकनि भरपूर सहयोग करैत देखल गेलाह.
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)


text:
ⓘ डाक्नेश्वरी नगरपालिका
डाक्नेश्वरी सप्तरी जिलामे अवस्थित एक नगरपालिका छी । वि.सं. २०७४ सालमे सङ्घीय मामिला तथा स्थानीय विकास मन्त्रालयद्वारा ७५३ स्थानीय तह लागू करलाक बाद सप्तरी जिलामे साविकक बनौला, भुतही, तरही, पातो, औरही, ब्रहमपुर, गम्हरीया प्रवाहा, कविलासा आ पत्थरगाढा गाउँ विकास समितिसभके मिलाए डाक्नेश्वरी नगरपालिका बनाएल गेल अछि । डाक्नेश्वरी गाउँपालिकाक कूल क्षेत्रफल ६९.११ वर्गकिलोमिटर रहल अछि । ई गाउँपालिका १० वडामे विभाजन कएल गेल अछि । ई गाउँपालिकक कूल जनसङ्ख्या ४४,७८२ रहल अछि । ई नगरपालिकाक सिमाना पूर्वमे बेल्ही चपेना गाउँपालिका पश्चिममे बोदेबरसाइन नगरपालिका, उत्तरमे खडक नगरपालिका आ शम्भुनाथ नगरपालिका तथा दक्षिणमे भारत रहल अछि ।


text:
सुधा मिश्र ।
इस्लाम में रमज़ान (Ramzan) के महीना के सबसँ पुण्य यानी पवित्र महीना मानल जाति छै। इस्लामिक कैलेंडर के अनुसार ई नवम् महीनामे होइत छै।रमज़ान के महीनामें अल्लाह के किताब ‘कुरान शरीफ’धर्ती पर आयल रहै। ताहि सँ रमज़ान के महीना में मुसलमान अपन विशेष समय नमाज आउर कुरान पढ़मे में बितबैत अछि।
रमज़ानमें मस्जिदमें ‘तरावीह ‘एक विशेष नमाज़ पढल जाति छै। लेकिन अहि बेर कोरोना वायरस के चलते मस्जिदमें लोक एक सँग नमाज नहीं पढ़ी सकल अछि।कोरोना महामारी सँ बचलेल भीडभाड वंचित छै।समाजिक दुरी जरुरी छै।देशमे बन्दाबन्दी लागू छै।घरमे रही सुरक्षित रही।ताय विषम परिस्थितिके देखि अहिबेर नवाज घरेमे पढल जारहल अछि।इस्लाम धर्म के मान्यता छै कि रमज़ान के महीनामें जन्नत यानी स्वर्गके केबार खुलि जाति छै आ जहन्नुम यानी नर्कके केबार बंद भजाति छै।अल्लाह रोज़ेदार(रोजा केनिहार) आर इबादत (नवाज पढिनिहार) करवालाके अरजी सुइकार करैत छै। रमज़ान के पवित्र महीनामें रोजा केनहारके गुनाह ( अधर्म ) के बख्शीश ( माफ) कायल जाति छै से विश्वास रहियाल छै।
रमजान साँझमे चंद्रमा के निकललाके बाद आ भोरमे सूरुज निकलसँ पहिने ‘सहरी ‘ ( भोरमे खायबाला खाना) खाक रोजा’ राखल जाति छै। तहिना सूर्य डुबलाके बाद ‘इफ्तार ‘ खाक लोक रोजा तोडल जाति छै।सहरी आ इफ्तार के बीच किछुवो नहीं खाय पियके चलन रहियाल छै।अहिबेर पवित्र पावनि रोजा बैशाख १३ गते स शुरु भेल छै।रमजान एक महिना भरि बहुत नियम निष्ठाके सँग श्रद्धा भाव सँ मनायल जाति छै।निष्ठापुर्वक रमजान केला सँ पाप सँ मुक्ति भेटै छै से जनविश्वास रहियाल छै।
धनुषाके नगराइन नगरपालिका–५ गंगुलीमे सञ्चालित क्वारेन्टाइनमे रहिरहल मुस्लिम समुदाय क्वारेन्टाइनेमे रोजा लरहल अछि।क्वारेन्टाइनमे रहल १९ टा मुस्लिममे सँ १२ टा मुस्लिम रोजा लरहल अछि। ओ सभगोटे भारतके पश्चिम बंगालके भारतीय नागरिक छथि ।
रोजा लेनहारके लेल नेपाली सेना साँझमे सुरुज डुबलाके बाद आ भोरमे सुरुज उग सँ पहिने खानाके व्यवस्थापन कदेने छथि। प्रदेश सरकारके सामाजिक विकास मन्त्रालयद्वारा सञ्चालित क्वारेन्टाइनमे रहल व्यक्तिके खाना तथा सुरक्षाके व्यवस्थापन श्रीनाथ गण महेन्द्रनगरके नेपाली सेना करैत आयल छथि।
अपना सभके क्वारेन्टाइनमे सेहो अहि तरह सँ व्यवस्था मिलादेलाके कारण हम सभ रोजा सन व्रत कर पाबिरहल छी कहि नेपाल आ नेपाली सेना प्रति ओ सभ अपन खुशी व्यक्त केने छथि।
क्वारेन्टाइनमे रोजा मनायल खुशी भेल मुस्लिम समुदाय covid 19
सुधा मिश्र ।


text:
ⓘ अग्नीसाइर कृष्णासवरन गाउँपालिका
अग्नीसाइर कृष्णासवरन गाउँपालिका सप्तरी जिलामे अवस्थित अछि । वि.सं. २०७४ सालमे सङ्घीय मामिला तथा स्थानीय विकास मन्त्रालयद्वारा ७५३ स्थानीय तह लागू करलाक बाद सप्तरी जिलामे साविकक जण्डौल, बकधुवा, परसवनी, सितापुर आ हरिहरपुर गाउँ विकास समितिसभके मिलाए अग्नीसाइर कृष्णासवरन गाउँपालिका बनाएल गेल अछि । अग्नीसाइर कृष्णासवरन गाउँपालिकाक कूल क्षेत्रफल १०३.०८ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकक कूल जनसङ्ख्या २७,१२९ रहल अछि । ई गाउँपालिकाक सिमाना पूर्वमे कञ्चनरूप नगरपालिका आ तिरहुत गाउँपालिका पश्चिममे रुपनी गाउँपालिका, उत्तरमे उदयपुर जिला तथा दक्षिणमे राजविराज आ महादेवा गाउँपालिका रहल अछि ।


text:
ⓘ छिन्नमस्ता गाउँपालिका
छिन्नमस्ता गाउँपालिका सप्तरी जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सप्तरी जिलामे साविकक फकिरा, लालापट्टी, छिन्नमस्ता, कोचाबखारी आ बरही बिरपुर गाउँ विकास समितिसभके मिलाए छिन्नमस्ता गाउँपालिका बनाएल गेल अछि । छिन्नमस्ता गाउँपालिकाक कूल क्षेत्रफल ४७.९२ वर्गकिलोमिटर रहल अछि । ई गाउँपालिका ८ वडामे विभाजन कएल गेल अछि । ई गाउँपालिकक कूल जनसङ्ख्या ३३,८६७ रहल अछि । ई गाउँपालिकाक सिमाना पूर्वमे तिलाठी गाउँपालिका, पश्चिममे बेल्ही चपेना गाउँपालिका, उत्तरमे विष्णुपुर गाउँपालिका तथा दक्षिणमे भारत रहल अछि ।


text:
नवका- पुरनका लेख सर्च करु...
मैथिलीक स्वॉट Strenghth- Weakness- Opportunity- Threat (SWOT) एनेलेसिस
मैथिलीक स्वॉट Strenghth- Weakness- Opportunity- Threat (SWOT) एनेलेसिस आ विदेह मैथिली साहित्य आन्दोलन
मैनेजमेन्टमे एकटा विषए छैक स्वॉट अनेलिसिस। मैथिलीक वर्तमान समस्याक लेल अपन गुरुजी चमू शास्त्रीजीक सँग कएल कैम्पक योगदानकेँ स्मरण राखैत विदेह मैथिली साहित्य आन्दोलनक कार्ययोजनाकेँ एहि कसौटीपर कसै छी।
Strenghth- शक्ति, सामर्थ्य, बल –
मैथिली लेल हृदएमे अग्नि छन्हि, से सभक हृदएमे, परस्पर एक दोसराक विरोधी किएक ने होथु। जनक बीचमे एहि भाषाक आरोह, अवरोह आ भाषिक वैशिट्यकेँ लऽ कऽ आदर अछि आ एहि मे मैथिली नहि बजनिहार भाषाविद् सम्मिलित छथि। आध्यात्मिक आ सांस्कृतिक महत्वक कारण सेहो मैथिली महत्वपूर्ण अछि। एहि भाषामे एकटा आन्तरिक शक्ति छै। बहुत रास संस्था, जाहिमे किछु जातिवादी आ सांप्रदायिक संस्था सेहो सम्मिलित अछि, एकर विकास लेल तत्पर अछि। एहि भाषाक जननिहार भारत आ नेपाल दू देशमे तँ रहिते छथि आब आन-आन देश-प्रदेशमे सेहो पसरल छथि।
Weakness- न्यूनता, दुर्बलता, मूर्खता –
प्रशंसा परम्परा जाहिमे दोसराक निन्दा सेहो एहिमे सम्मिलित अछि, एकरे अन्तर्गत अबैत अछि- माने आत्मप्रशंसाक।
परस्पर प्रशंसा सेहो एहिमे शामिल अछि। सरकारपर आलम्बन, प्राथमिकताक अज्ञान- जकर कारणसँ महाकवि बनबा/ बनेबा लेल कवि समीक्षक जान अरोपने छथि- जखन भाषा मरि रहल अछि। कार्ययोजनाक स्पष्ट अभाव अछि आ जेना-तेना किछु मैथिली लेल कऽ देबा लेल सभ व्यग्र छथि, कऽ रहल छथि। स्वयं मैथिली नहि बाजि बाल-बच्चाकेँ मैथिलीसँ दूर रखबाक जेना अभियान चलल अछि आ एहिमे मीडिया, कार्टून आ शिक्षा-प्रणालीक संग एक्के खाढ़ीमे भेल अत्यधिक प्रवास अपन योगदान देलक अछि। मैथिलीक कार्यकर्ता लोकनिक कएक ध्रुवमे बँटल रहबाक कारण समर्थनपरक लॉबिइंग कर्ताक अभाव अछि। मैथिलीकेँ एहिअँ की लाभक बदला अपन/ अप्पन लोकक की लाभ एहि लेल लोक बेशी चिन्तित छथि। मैथिली छात्रक संख्याक अभाव। उत्पाद उत्तम रहला उत्तर सेहो विक्रयकौशलक आवश्यकता होइत छै। मैथिलीमे उत्तम उत्पादक अभाव तँ अछिए, विक्रयकौशलक सेहो अभाव अछि।
Opportunity- अवसर, योग, अवकाश –
विशिष्ट विषयक लेखनक अभाव, मात्र कथा-कविताक सम्बल। मैथिलीमे चित्र-शृंखला, चित्रकथा, विज्ञान, समाज विज्ञान, आध्यात्म, भौतिक, रसायन, जीव, स्वास्थ्य आदिक पोथीक अभाव अछि। ताड़ग्रन्थक संगणकक उपयोग कऽ प्रकाशन नहि भऽ रहल अछि। छात्र शक्तिक प्रयोग न्यून अछि। संध्या विद्यालय आ चित्रकला-संगीतक माध्यमसँ शिक्षा नहि देल जा रहल अछि। दूरस्थ शिक्षाक माध्यमसँ/ अन्तर्जालक माध्यमसँ मैथिलीक पढ़ाइक अत्यधिक आवश्यकता अछि। मैथिलीमे अनुवाद आ वर्तमान विषय सभपर पुस्तक लेखन आ अप्रकाशित ताड़ ग्रन्थ सभक प्रकाशनक आवश्यकता अछि। मैथिलीक माध्यमसँ प्रारम्भिक शिक्षाक आवश्यकता अछि। प्रवासी मैथिल लेल भाषा पाठन-लेखन-सम्पादन पाठ्यक्रमक आवश्यकता अछि।
Threat- भीषिका, समभाव्यविपद् –
हताशा, आत्महीनता, शिक्षासँ निष्कासन, पारम्परिक पाठशालामे शिक्षाक माध्यमक रूपमे मैथिलीक अभाव, विरल शास्त्रज्ञ, ताड़पत्रक उपेक्षा आ विदेशमे बिक्री, भाषा शैथिल्य, सांस्कृतिक प्रदूषण आ परिणामस्वरूप भाषा प्रदूषण, मुख्यधारासँ दूर भेनाइ आ मात्र दू जातिक भाषा भेनाइ, शिक्षक मध्य ज्ञान स्तरक ह्रास, राजनैतिक स्वार्थवश मैथिलीक विरोध ई सभ विपदा हमरा सभक सोझाँ अछि।
विदेहक मैथिली साहित्य आन्दोलन मैथिलीकेँ जनभाषा बनएबाक प्रक्रममे लागल अछि। पाक्षिक रूपेँ मासमे दू बेर एहिपर विचिन्ता होइत अछि। नकारात्मक चिन्तन, परदूषण आ अभाव भाषण द्वारा ई आन्दोलन नहि अवरोधित होएत आ एकरा न्यून करबाक आवश्यकता अछि। ई सभटा ऊपरवर्णित बिन्दु प्रबन्धन-विज्ञानक कार्ययोजनाक विषय अछि, आ भाषणक नहि कार्यक आवश्यकता अछि आ से हम सभ कऽ रहल छी। सम्भाषण, मैथिली माध्यमसँ पाठन, नव सर्वांगीन साहित्यक निर्माण लेल सभकेँ एकमुखी, एक स्तरीय आ एक यत्नसँ प्रयास करए पड़त। धनक अभाव तखने होइत अछि जखन सरकारी सहायतापर आस लगेने रहब। सार्वजनिक सहायताक अवलम्ब धरू, दाताक अभाव नहि स्वीकारकर्ताक अभाव अछि।हमरा गाममे एकटा सुरजू भाइ रहथि। लोक जखन कहैत छलै जे सरकार रोड नञि बनबैत अछि तँ ओ कहै छलखिन्ह जे गाममे सभ गोटे जकर घर सड़कक कातमे छै अपन-अपन घरक आगाँक सड़क भरि देत तँ अपने सौँसे गाममे सड़क बनि जएतै। आ हुनकर खेत बाधमे दुरगरोसँ झलकैत भेटितए- गोबर-खादसँ ऊँच कऽ कऽ भरल। सुरुजु भाइकेँ भोरसँ कड़गर रौद भेला धरि पथिये-पथिये गोबर उघैत हम देखने छी। मालवीय जी झोड़ा लऽ कऽ निकलि गेल छलाह आ विश्वविद्यालय बना लेलन्हि। हमरा सभ सेहो ओही लगनसँ कार्य करी।
सदस्यता लें टिप्पणियाँ भेजें (Atom)


text:
गजानन मिश्र
पुरना दरभंगा के वर्तमान मधुबनी जिला मे लोहना ग्राम एवं एकर परोपट्टा प्राचीन कालहिं सँ अध्यात्मिक और शैक्षणिक दृष्टिकोण सँ प्रख्यात रहल अछि| लोहना ओ एकर परोपट्टा के ग्राम यथा सरिसब,उजान गंगोली भौर,भट्टपुरा, रुपौली आदि सांस्कृतिक,अध्यात्मिक और शैक्षणिक मामला मे मिथिला, बल्कि समस्त भारत मे पछिला एक सहस्त्राब्दि मे एक महत्वपूर्ण स्थान रखलक अछि|
पुरना संस्कृत अभिलेख मे लोहिनी नाम के उल्लेख भेटैत अछि| लोहिनी के भगवती प्राचीन कालहिं सँ एहि परिसर के तीर्थस्थल बनौने छथि| तहिना लोहना के वीरेश्वर महादेव सेहो प्राचीन काले सँ पूज्य ओ तीर्थस्थल रहलाह अछि| १७-१८ वी सदी मे जाहि विदेश्वर मठ के स्थापना होयबाक उल्लेख भेटैत अछि, से पहिलुक महादेव वीरेश्वरनाथ के मात्र नव स्थापत्य प्रतीत होईत अछि| १५-१६ वी सदी के अप्रकाशित संस्कृत अभिलेख जे यामलसारोद्धार के अंश थिक और जे पंडित भवनाथ झा के सौजन्य सँ प्रकाश मे आयल अछि, के अनुसार लोहिनी भगवती तथा वीरेश्वरनाथ महादेव प्राचीन कालीन थिक| लोहिनी सँ लोहना ओ वीरेश्वर सँ विदेश्वर कोना और कहिया भेल-से खोज के विषय थिक| एहि लोहना सँ सटले अछि पुरान नगर सर्षप जे आई सरिसब के नाम सँ प्रख्यात अछि| एहि परिसर मे अछि लोहिनी भगवती के विशाल उद्यान जे आई उजान के नाम सँ जानल जाईत अछि| लक्ष्मण नदी सँ संपोषित रहल अछि ई परोपट्टा| ई लक्ष्मणा नदी एक छोटक्षीण धार के रूप मे आइयो एतय बहैत अछि| ई नदी कमला के एक सहायक ढहर थिक,ओहिना जेना जीबछ कमला के एक धार थिक| खजौली-रामपट्टी-भौर—पैएटघाट होईत जे कमला धार आइयो बहैत अछि, से लक्ष्मणा नदी प्रतीत होईत अछि जेना आई उपलब्ध सॅटॅलाइट इमेजरी सँ बुझना जाईत अछि| सकरी सँ लोहना धरि भूखंड बहुत उंच अछि जे कमला और लक्ष्मणा नदी सँ संपोषित होईत अछि| सकरी के कमला धार सँ लोहना क पूरब वला बलान धार के क्षेत्र के खूब उंचगर होयब तथा कमला-लक्ष्मणा सँ पोषित होयब एहि परोपट्टा के विकास हेतु उपयुक्त प्राकृतिक सेटिंग तैयार कयलक| प्राचीन तिरभुक्ति और मध्यकालीन तिरहुत के एक शासन केंद्र दरभंगा सँ जे राजमार्ग तत्कालीन बंगाल के पुरनिया होईत जाईत छल और आइयो जाईत अछि, से एहि लोहना-सरिसब होईत जाईत अछि| ई राजमार्ग आवागमन के सहज बनौलक|
लोहिनी भगवती तथा विरेश्वर् देव महादेव के संग-संग गौरी सहित कन्यकेश्वर महादेव, सिधेश्वर देव एवं सिधेश्वरी देवी के आशीर्वाद सँ ई परोपट्टा विगत एक सहस्त्रावदी मे मिथिला मे विद्या के सभ सँ पैघ केंद्र रहल अछि| एहि परोपट्टा के विरासत के द्योतक अछि लोहना पाठशाला जे आई अपन गौरवशाली अतीत के कनौसियो भरि नहि अछि| इतिहास लिखैत अछि सिंहाश्रम सँ बीजी महामहोपाध्याय पंडित हलायुध के बारे मे जे ११-१२ सदी मे गौर बंगाल के राजा बल्लाल सेन के महामात्य छलाह| ओ एहि परोपट्टा के छलाह| हुनकहिं वंश मे एहि परोपट्टा मे भेलाह १३ वी सदी मे गुरु हलेश्वर जे अपन भाई महामहोपाध्याय सुरेश्वर के संग एतय शिक्षण करैत छलाह| एहि हलेश्वर और सुरेश्वर के सोदरपुर ग्राम राजकीय दान मे प्राप्त भेल छल| एहि सुरेश्वर के पुत्र महामहो पाध्याय विश्वनाथ जनिक पुत्र महामहोपाध्याय जीवनाथ छलह| एहि जीवनाथ के पुत्र भेलाह महामहोपाध्याय भवनाथ जे मिथिला मे अयाची के नाम सँ प्रख्यात छथि| एहि अयाची के पुत्र शंकर जे ‘बालोहम जगदानंद’ सँ समस्त भारत मे विख्यात छथि| एहि परिसर मे चमेनिया पोखरि प्रख्यात अछि| एहि वंश मे १५ वी सदी मे भेलाह पक्षधर जे अपना काल मे नव्य न्याय के सम्पूर्ण भारत मे सर्वश्रेष्ठ विद्वान छलाह| गौर बंगाल मे नव्य न्याय के संस्थापक वासुदेव सार्वभौम तथा रघुनाथ शिरोमणि पक्षधरे के शिष्य छलाह| एहि परोपट्टा के भौर ग्राम मे महामहोपाध्याय और खंडवला राज के संस्थापक राजा महेश ठाकुर के वंश मे कैक पीढ़ी सँ वैदुष्य एवं शिक्षण कयल जा रहल छल| ई अध्ययन-अध्यापन के कार्य महेश ठाकुर धरि जारी रहल|
विश्वविख्यात मिथिला विद्या केंद्र लगभग १६ वी सदी धरि भारत मे सिरमौर बनल रहल ताहि मे लोहना परोपट्टा के योगदान सर्वाधिक थिक| कर्नाट और ओईनवार वंश के शासन धरि मिथिला क राजनीतिक स्वतंत्रता/स्वायत्त कमोवेश बनल रहल तैं मिथिला स्कूल पल्लवित-पुष्पित होईत रहल| ई राजनीतिक अस्मिता मुग़ल काल(१६ सँ १८ वी सदी) मे ख़त्म भ गेल; दरभंगा मे सरकार तिरहुत के मुस्लिम फौजदार एक पैघ सेना संग बैसैत छल| भौअरा मधुबनी मे सेहो मुग़ल फौज रहैत छल| तैं खंडवला राजा लोकनि के होयबाक बादो हिन्दू दर्शन और मैथिल मेधा हेतु उपयुक्त वातावरण आब नहि छल| ताहि पर सकरी-लोहना- राजमार्ग पूरब मे गौड़-बंगाल तथा पश्चिम मे जौनपुर-दिल्ली के बीच दरभंगा बाटे तुर्क-अफगान-मुग़ल सैन्य के प्रयाण के मुख्य मार्ग छल| खंडवला राज के राजधानी भौर सँ उठि भौअरा मधुबनी आबि गेल जतय मुस्लिम कुप्रभाव अधिक छल| उपरोक्त परिस्थिति मे मिथिला पीठ क्षीण सँ क्षीणतर होईत गेल| निःसंदेह लोहना पाठशाला एक महान विरासत के धारण करैत अछि|


text:
दिल्ली, विनोद नगर मे वी.एम.वाइ.एम (विद्यापति मैथिल युवा
मंच) अपन चौदहम मां सरस्वती पूजा महोत्सव गत वर्षक भांति एहि बेर सेहो बेस
घूम-धाम आ उल्लासक संग मनौलक.
पूजनोत्सवक सुअवसर पर संस्था द्वारा प्रतिभावान छात्र/छात्रा
लेल विभिन्न तरहक प्रतियोगिताक आयोजन कराओल गेल. जकरा अंतर्गत
प्रश्नोत्तरी, चित्रकला, नृत्य ओ संगीतकला प्रतियोगिताक आयोजन भेल. जाहि मे
लगभग 1000 नेनाक उपस्थिति रहल. जनतब हो कि पूजा दिनुक अस्त-व्यस्ताक ध्यान
मे रखैत एहि प्रतियोगिता सबहक पूर्व चयन पूजा सं पहिनहिए संस्था द्वारा
संचालित वी. एम. वाइ. एम एकेडमी मे कएल गेल छल. एहि अवसर पर प्रतियोगी
छात्र/छात्राक अभिभावक लोकनिक उपस्थिति सेहो देखबा मे आएल.
मां शारदाक पूजनक सुअवसर पर संस्था द्वारा प्रकाशित होम' बला
स्मारिका ओ कैलेंडरक विमोचन भेल.
मातृभाषा मैथिली मे बहराएल एहि स्मारिका
मे बेसी नव-नव रचनाकारक रचना कें स्थान देबाक प्रयास कएल गेल अछि जे संस्था
विद्यापति मैथिल युवा मंचक दूरगामी सोच कें भान तं कराबिते अछि संगहि
संस्थाक नाम कें सेहो सार्थकता प्रदान करैछ.
सांझु पहर रमेश मल्लिक एंड म्यूजिकल ग्रुप द्वारा सांस्कृतिक
संध्याक आयोजन कएल गेल. जाहि मे पुष्पा झा, अनुश्री मिश्र, मदन कुमार झा,
राजीव रंजन झा राॅकस्टार आ अमरेश मल्लिक अपन प्रस्तुति देलनि. सांस्कृतिक
कार्यक्रमक बीच-बीच मे नृत्य आ गायन प्रतियोगिताक समन्वय सेहो कएल गेल. एहि
सुंदर आ मनलग्गू सांस्कृतिक संध्याक कुशल संचालन युवा कवि-गीतकार मनीष झा
बौआभाइ कएलनि.
एहि पूजनक सुअवसर पर प्रतियोगी छात्र/छात्रा मे पुरस्कार
वितरणक संग-संग अतिथि लोकनिक सम्मान संस्थाक कार्यकता लोकनि द्वारा कएल
गेल. सम्मानित अतिथि मनीष सिसोदिया (उप-मुख्यमंत्री,दिल्ली सरकार), संजीव झा (विधायक, बुराड़ी,दिल्ली), सरिता मिश्रा (पत्नी-जीवेश मिश्र,विधायक,जाले-दरभंगा), सुशील सिंह (आप के बिहार प्रदेश प्रभारी), निशिकांत ठाकुर (वरिष्ठ पत्रकार आ सम्पादक, शुक्लपक्ष), पूनम झा आजाद (वरिष्ठ सदस्य दिल्ली प्रदेश भाजपा), डॉ. बी. के.झा (चिकित्सक आ समाजसेवी) , अनिल कुमार झा (पूर्व उद्योग मंत्री, नेपाल सरकार), राजीव झा (जेनरल सेक्रेटरी, नेपाल सद्भावना पार्टी), डॉ. बीरबल झा (प्रबंध निदेशक, ब्रिटिश लिंगुआ), सी.ए. हंसराज चुग, सी.ए. गोपाल केडिया, सी.ए. नितिन कँवर, बी. के. शर्मा, ज्ञान चन्द सिंघल, प्रकाश झा (निदेशक,मैलोरंग), मुकेश झा (रेपर्टरी चीफ,मैलोरंग), शुभ नारायण झा (वरिष्ठ अभिनेता फिल्म एवं रंगमंच) आदि लब्धप्रतिष्ठित लोकनि कें पाग, दोपटा, संस्थाक स्मृति चिह्न तथा
पूजनोत्सव पर बहराएल स्मारिका आ कैलेंडर प्रदान कएल गेल.
पूजनोत्सव पर निःशुल्क चिकित्सा परामर्श केन्द्र, आइ कैम्प,
फिजियोथेरापी कैम्प सब सेहो लगाओल गेल छल. एहि विराट पूजनोत्सव मे
वीएमवाइसीक सहयोगी संस्था छल- मैथिली लोक रंग (मैलोरंग), एम. एम. प्रोडक्शन टीम (फोटोग्राफी आ वीडियोग्राफी), श्यामा हॉस्पिटल (आइ कैम्प) आदि. तथा कार्पेरेट सहयोग- वेल्वोलिन कमिन्स प्राइवेट लिमिटेड द्वारा कएल गेल छल.
एहि सुअवसर पर मैथिल अभियानी- नीरज पाठक, रमानाथ झा, अखिलेश झा, विमल जी मिश्र, हेमन्त झा, अमरनाथ झा, संतोष राठौर,संजय झा “नागदह”, शरत झा, कमलेश मिश्र, सोनू मिश्र, राहुल राय, विभय कुमार झा, रौशन कुमार झा,सुनील शानू , काशी मिश्र ,मुकेश मिश्र, अमरनाथ मिश्र,मुकुन्द मयंक कें अलाबे पूजा सं विसर्जन
धरि लगभग तीन हजार लोकक उपस्थिति रहल जकरा देखि एतेक जरूर कहल जा सकैछ कि
कार्यक्रम खूब सफल रहल. आयोजन स्थल पर उपस्थित मैथिलानी समूह द्वारा समदाओन
गाबि मां शारदाक प्रतिमाक विसर्जित कएल गेल.